
På  omslaget:  „Jesu  Dåb",  af  Harry  Anderson,  Jesu  Kristi  Kirke 
af  Sidste  Dages  Hellige.  Vor  Frelser  blev  døbt  af  Johannes,  og  den 
samme  Johannes  viste  sig  i  maj  1829  for  Joseph  Smith  og  Oliver 
Cowdery  for  at  gengive  præstedømmets  myndighed  til  at  udføre 
denne  frelsende  ordinanse. 

BUDSKAB  FRA  DET  FØRSTE  PRÆSIDENTSKAB 


I,  MINE 

MEDTJENERE ! 


Præsident  Gordon  B  Hinckley 

Førsterådgiver  i  Det  Første  Præsidentskab 


eg  stod  en  dag  ved  Sus- 
quehannaflodens  bred,  i 
det  område  der  er  kendt 
som  Harmony  i  Pennsyl- 
vania. Jeg  spadserede  mellem 
træerne  og  gik  ned  til  vand- 
kanten. Jeg  tænkte  på  det,  der 
skete  dér  den  15.  maj  1829, 
og  på,  hvilket  under  det  var. 
Jeg  tænkte  på  den  unge  Jo- 
seph Smith,  som  dengang 
var  23  år.  Han  havde  fornylig 
giftet  sig  med  Emma  Hale,  og  de  var  flyttet  til  Harmo- 
ny, hvor  hendes  forældre  boede.  Skolelæreren,  Oliver 
Cowdery,  var  kommet  på  besøg  hos  Joseph  og  havde 
tilbudt  at  hjælpe  ham  med  at  nedskrive  oversættelsen 
af  Mormons  Bog,  mens  Joseph  dikterede. 

Der  er  så  smukt  i  dette  område  i  maj  måned.  Bladene 
på  træerne  er  endnu  forårsgrønne,  og  der  er  endnu 
nogle  blomster  tilbage.  Vandet  i  floden  står  højt  på 
grund  af  smeltevandet  fra  sneen. 

De  to  unge  mænd  stødte,  under  deres  oversættelse 
af  den  gamle  optegnelse,  på  et  sted,  hvor  der  taltes  om 
dåb  til  syndernes  forladelse.  De  talte  utvivlsomt  om 
det  og  har  nok  spekuleret  over  sagen.  De  har  uden 
tvivl  haft  deres  spørgsmål  om,  hvem  der  havde  myn- 
dighed til  at  døbe,  og  hvordan  det  skulle  gøres.  Da  de 
ikke  havde  nogle  bestemte  svar  på  deres  spørgsmål, 
har  den  ene  sikkert  sagt  til  den  anden:  „Lad  os 
adspørge  Herren." 

De  forlod  huset  og  haven  og  de  omliggende  marker 
og  gik  ud  i  skoven,  hvor  de  kunne  få  ro  til  at  bede  for 
dem  selv. 
Mens  de  bad,  hørte  de,  ifølge  Oliver,  Forløserens 


stemme.  De  er  sikkert  overraskede  og  har  åbnet 
øjnene.  De  så  en  engel  komme  ned  i  en  sky  af  lys.  Han 
talte  til  dem. 

„Han  fortalte  at  han  hed  Johannes,  og  var  den 
samme  som  blev  kaldt  Johannes  Døber  i  det  Nye  Testa- 
mente, samt  at  han  handlede  under  ledelse  af  Peter, 
Jakob  og  Johannes,  som  besad  nøglerne  til  det 
Melkisedekske  Præstedømme." 

Han  lagde  hænderne  på  de  to  unge  mænds  hoveder, 
og  ordinerede  dem,  idet  han  sagde: 

„I  Messias's  navn  overdrager  jeg  jer,  mine  med- 
tjenere, Arons  præstedømme,  som  ejer  nøglerne  til 
engles  betjening  og  til  omvendelsens  evangelium  og  til 
dåb  ved  nedsænkning  til  syndernes  forladelse;  og 
dette  skal  aldrig  mere  tages  fra  jorden,  førend  Levis 
sønner  atter  frembringer  et  offer  for  Herren  i  retfær- 
dighed." (L&P  13). 

„Han  sagde,  at  dette  aronske  præstedømme  ikke 
havde  myndighed  til  at  give  håndspålæggelse  for  den 
Helligånds  gave",  og  fortalte  dem,  at  de  ville  få  over- 
draget denne  myndighed  senere.  Derpå  befalede  han 
dem  at  lade  sig  døbe  og  sagde  til  Joseph,  at  han  først 
skulle  døbe  Oliver,  hvorpå  Oliver  skulle  døbe  Joseph. 
(Se  Joseph  Smiths  skrivelser  2:70). 

De  gik  ned  til  vandkanten.  Jeg  kan  næsten  se  dem 
for  mig  -  disse  to  meget  alvorlige  unge  mænd,  adlyde 
den  befaling  som  de  havde  fået  af  et  opstandent 
væsen.  Joseph  døbte  først  Oliver  ved  nedsænkning  i 
flodens  vande.  Oliver  døbte  derpå  Joseph  på  samme 
måde,  hvorpå  Joseph  lagde  sine  hænder  på  Olivers 
hoved  og  ordinerede  ham  til  det  Aronske  Præste- 
dømme, således  som  Johannes  havde  gjort  det  lidt  tid- 
ligere, hvorpå  Oliver  gjorde  det  samme  for  Joseph. 

Disse  ordinationer,  som  blev  foretaget  for  anden 


gang,  tror  jeg  ikke  var  nødvendige,  men  de  blev  fore- 
taget for  at  understrege  en  lektie.  De  havde  allerede 
fået  myndigheden  overdraget  af  Johannes.  Men  de 
lærte,  at  overdragelsen  af  præstedømmet  kom  efter 
dåben,  og  dermed  blev  der  statueret  et  eksempel  for 
overdragelsen  af  præstedømmet. 

Johannes  brugte  ikke  mange  ord,  da  han  overdrog 
dette  præstedømme.  Jeg  tror  de  fleste  af  os,  som  har 
overdraget  dette  præstedømmet  til  andre,  har  sagt 
langt  mere.  Men  Johannes  sagde  hvad  der  var  nødven- 
digt, samtidig  med  at  han  gav  et  mønster  for,  hvad  der 
er  nødvendigt. 

Den  myndighed,  som  han  overdrog  dem,  var  den 
samme  myndighed  som  han,  Johannes,  havde,  da  han 
blev  kendt  i  Palæstina  som  Døberen,  den  mand  som 
Jesus  henvendte  sig  til  for  at  blive  døbt  i  Jordanfloden. 

Denne  Johannes  var  ikke  noget  almindeligt  menne- 
ske. Jesus  sagde  om  ham:  „Blandt  kvindefødte  er 
ingen  større  end  Johannes."  (Lukas  7:28). 

Det  betyder  meget  for  mig  at  vide,  at  Johannes  lagde 
sine  hænder  på  Josephs  og  Olivers  hoveder.  Det  er  det 
første  tilfælde,  som  er  optegnet  i  historien  om  det  gen- 
givne evangelium,  hvor  denne  fremgangsmåde  blev 
fulgt.  Det  betyder  meget  for  mig,  at  han,  et  opstandent 
væsen,  fysisk  lagde  sine  hænder  på  hovedet  af  de  un- 
ge mænd,  som  fik  overdraget  denne  gave.  Det  er  en 
fysisk  proces  at  få  overdraget  denne  guddommelige 
myndighed.  Det  er  som  om,  at  denne  myndighed,  når 
de  rette  ord  fremsiges,  udgår  fra  ham,  der  har  den,  til 
ham,  der  modtager  den,  gennem  de  hænder  som  den 
ene  lægger  på  hovedet  af  den  anden. 

Johannes  sagde  dernæst:  „Jeg  overdrager  jer,  mine 
medtjenere."  (Se  L&P  13).  Det  betyder  meget  for  mig, 
at  han  ikke  sagde:  „Jeg  overdrager  jer,  unge  mænd  el- 
ler drenge"  eller  noget  i  den  retning.  Han  sagde  der- 
imod: „mine  medtjenere."  Han  gjorde  dem  til  sine  li- 
gestillede. Ved  denne  betydningsfulde  lejlighed  gjorde 
han  det  helt  klart,  at  der  i  kirken  ikke  findes  én,  som  er 
herre,  og  en  anden  som  er  tjener,  og  at  alle  som  bærer 
præstedømmet  er  medtjenere  for  den  evige  Gud,  fra 
hvem  denne  myndighed  kommer.  En  mand  kan  være 
rig  eller  fattig,  han  kan  være  fysisk  stærk  eller  svag, 
han  kan  have  lys  eller  mørk  hud,  være  høj  eller  lille, 
være  højt  uddannet  eller  have  en  forholdsvis  lille  ud- 
dannelse, som  Joseph  havde  det.  Alt  dette  er  uden  be- 


tydning når  det  drejer  sig  om  guddommelig  myndig- 
hed. Det  vigtigste  er,  at  de  hver  især  er  værdige.  De 
ord,  som  Johannes  indleder  med,  er  uhyre  vigtige, 
„jer,  mine  medtjenere".  Nogle  af  de  største  skikkelser 
i  dette  værks  historie  har  ikke  haft  ret  mange  af  denne 
verdens  rigdomme  og  har  ikke  fået  ret  meget  formel 
uddannelse  eller  haft  noget  imponerende  udseende. 
Det  vigtigste  er,  at  de  blev  fundet  værdige  til  at  bære 
Guds  præstedømme  og  fungere  i  det. 

Johannes  sagde  dernæst:  „I  Messias's  navn."  Atter 
satte  han  et  forbillede  for  os  i  denne  første  ordination  i 
denne  uddeling.  Når  vi  udfører  denne  præstedømme- 
ordinanse,  siger  vi  i  reglen  ikke  „i  Messias'  navn."  Vi 
siger  sædvanligvis  det  samme,  men  med  andre  ord, 
nemlig:  „I  Jesu  Kristi  navn."  Vi  må  aldrig  glemme,  at 
vi  udfører  alle  opgaver  indenfor  vort  præstedømme  i 
Jesu  Kristi,  Guds  Søns,  denne  verdens  frelsers  og 
forløsers  navn,  han,  hvis  arbejde  vi  er  engageret  i, 
eftersom  vi  bærer  dette  præstedømme. 

Jesu  Kristi  navn  er  helligt.  Ingen  bør  benytte  det, 
uden  i  forbindelse  med  hellige  formål.  Det  er  en  alvor- 
lig synd  ikke  at  respektere  dette.  Det  er  det  hellige 
navn,  som  Gud  har  givet  denne  kirke.  Det  er  ander- 
ledes end  andre  navne,  fordi  det  er  navnet  på  én,  som 
var  anderledes  end  alle  andre  mennesker.  Han  kom  til 
jorden  som  søn  af  en  jordisk  mor  og  den  evige  Fader. 
Ved  guddommelig  kraft,  overvandt  han  døden,  rejste 
sig  fra  graven  og  bragte  frelse  til  hele  menneskeheden. 

Tag  aldrig  under  nogen  omstændigheder  Herrens 
navn  forfængeligt.  Hellighold  det  til  enhver  tid  og 
benyt  det  med  ærbødighed. 

Dernæst  fortalte  Johannes,  at  det  var  Arons  præste- 
dømme han  overdrog  -  den  Aron,  som  havde  besiddet 
denne  forunderlige  magt  og  myndighed.  Johannes  fort- 
satte med  at  sige,  at  dette  præstedømme  „ejer  nøgler- 
ne til  engles  betjening".  Hvad  er  nøgler?  De  repræsen- 
terer myndigheden  til  at  åbne  for  og  stille  særlige,  be- 
stemte og  vidunderlige  velsignelser  til  rådighed,  ind- 
befattet „englebetjening".  Enhver  dreng,  som  bærer 
det  Aronske  Præstedømme,  er  berettiget  til  betjening 
af  engle,  dersom  han  lever,  så  han  er  værdig  til  det. 
Det  vil  sige,  at  han  kan  bede  om  guddommelig  magt  til 
at  beskytte,  vejlede,  trøste  og  styrke  sig.  Jeg  tror  ikke, 
at  Johannes  brugte  tomme  ord,  da  han  talte  om  betjen- 
ende engle.  Jeg  tror,  at  han  stillede  en  uvurderlig 


JnLan  befalede  os  at 
gå  og  blive  døbt  og 
underrettede  os  om, 
at  jeg  først  skulle  døbe 
Oliver  Cowdery,  og 
derefter  skulle  han 
døbe  mig."  (Joseph 
Smiths  skrivelser 
2:70). 

kraftkilde  til  rådighed  for  dem,  der  har  præstedøm- 
met, dersom  de  opsøger  den  og  lever,  så  de  kan  få 
den. 

Derpå  talte  han  om  omvendelsens  evangelium.  I  de 
første  år  af  denne  uddeling  gjorde  Herren  det  meget 
klart,  at  vi  ikke  har  noget  større  ansvar  end  at  opfordre 
folk  til  at  omvende  sig.  Det  betyder  ganske  enkelt,  at 
vi  skal  opfordre  dem  til  at  forsage  det  onde,  vende 
omkring  og  harmonisere  deres  levevis  efter  det  evige 
evangeliums  sandheder.  Jeg  håber,  at  alle  drenge,  som 
bærer  det  Aronske  Præstedømme,  har  planer  om  at 
tage  på  mission,  samt  at  de  får  mulighed  for  det.  Jeg 
håber,  at  når  de  kommer  på  mission,  at  hovedparten 
af  deres  indsats  vil  være  at  forkynde  omvendelse.  Det 
betyder  ikke,  at  de  blot  skal  bede  folk  om  at  omvende 
sig.  Det  betyder  snarere,  at  de  skal  forkynde  evangeli- 
et for  dem  på  en  sådan  måde,  at  de,  der  hører,  ønsker 
at  ændre  livsførelse,  ophøre  med  de  synder,  som  de 
tidligere  har  begået,  og  fremover  lever  et  liv,  som  er 
bedre  end  deres  tidligere  liv. 

Johannes  fortsatte  derpå  med  at  fortælle  Joseph  og 
Oliver  at,  med  dette  præstedømme  gav  han  dem 
myndighed  til  at  døbe  ved  nedsænkning  til  syndernes 
forladelse.  Som  Herren  i  senere  åbenbaringer  gjorde 
det  klart,  så  er  dåben  en  symbol  på  død,  begravelse  og 
opstandelse  til  et  nyt  liv.  Er  det  ikke  bemærkelsesvær- 
digt og  vidunderligt,  at  man  kan  få  tilgivelse  for  fortid- 
ens synder?  Det  vil  sige,  at  de  bliver  udvisket  og  at 
vi,  når  vi  kommer  op  af  dåbens  vande,  er  rene,  at  Her- 
ren fuldt  ud  vil  acceptere  os,  og  at  vi  kan  begynde  at 
leve  på  en  ny  måde  med  en  fast  beslutning  om,  at  vi 
vil  leve  et  syndefrit  liv. 

Ingen  som  helst  på  denne  jord  kan  udføre  denne 
ordinanse  med  den  rette  myndighed,  medmindre  han 
har  fået  overdraget  præstedømmet. 

Er  det  da  noget  under,  at  vi,  hvert  forår  omkring  den 
15.  maj,  mindes  gengivelsen  af  Det  Aronske  Præste- 
dømme? Det  er  nok  værd  at  mindes.  Vi  fejrer,  at  den 
guddommelige  myndighed,  som  blev  taget  bort  fra 
jorden,  er  kommet  tilbage  med  et  løfte  om  at  den  skal 
forblive  her. 

Jeg  har  oplevet  og  set  denne  magt  og  hørt  Andens 
røst,  og  derfor  vidner  jeg  om  sandheden  i  disse  ting,  i 
Jesu  Kristi  navn.  Amen.  □ 


IDEER  TIL  HJEMMELÆRERE 


Nogle  punkter  som  kunne  fremhæves.  Hvis  I  synes,  kan 
I  fremlægge  disse  punkter  under  jeres  hjemmelærer- 
besøg: 

1.  Joseph  Smith  og  Oliver  Cowdery  fik  overdraget 
Det  Aronske  Præstedømme  af  et  opstandent  væsen  - 
Johannes  Døber. 

2.  Den  præstedømmemyndighed,  som  Johannes 
overdrog  Joseph  og  Oliver,  var  den  samme,  som  han 
selv  havde,  da  han  døbte  Frelseren  så  mange  år  før. 

3.  Sammen  med  gengivelsen  af  Det  Aronske  Præste- 
dømme fik  vi  dåbens  gave,  et  symbol  på  at  vi  aflægger 
vores  gamle  levevis  og  påtager  os  at  leve  efter  Guds 
behag. 


Diskussionshjælp 

1.  Fortæl  om  dit  forhold  til  gengivelsen  af  præste- 
dømmets myndighed  i  denne  uddeling.  Bed  familiens 
medlemmer  fortælle  om  deres  forståelse  af  præste- 
dømmet. 

2.  Findes  der  skriftsteder  eller  citater  i  denne  artikel, 
som  familien  kunne  læse  højt  og  drøfte? 

3.  Ville  denne  samtale  blive  bedre,  dersom  I  talte 
med  husets  overhoved  før  besøget?  Har  I  et  budskab 
fra  kvorumslederen  eller  biskoppen? 


I  HERRENS 
EGEN  TID 


Eric  Ott 


11895  var  min  bedstefars  bror, 
Joseph  Alma  Ott,  den  første 
missionær,  der  blev  kaldet  fra 
den  lille  by,  Tropic,  i  det  sydlige 
Utah.  Han  var  den  tredie  af  David 
Benton  Ott  og  Hannah  Norming- 
tons  sønner,  en  robust  pioner  som 
var  med  til  at  ændre  Utahs  sydlige 
ørken  til  landbrugsjord  og  græs- 
ningsarealer. 

Kaldet,  til  at  rejse  på  mission  i 
Tyskland,  kom  kun  et  par  uger 
efter,  at  den  24-årige  Joseph  var 
blevet  gift  med  Elizabeth  Jolley  i 
St.  George  templet  i  Utah.  Joseph 
måtte,  som  så  mange  andre  i  sin 
generation,  forlade  alt  det,  han 
kendte  og  holdt  af  for  at  tage  den 
lange  rejse  til  Europa. 

Desværre  blev  tragedien  ældste 
Otts  første  og  eneste  missionær- 
kammerat. Da  han  skulle  gå  i  land 
fra  skibet  i  Tyskland,  gled  han  og 
faldt  ned  i  det  kolde  vand.  Han 
blev  syg  efter  opholdet  i  det  kolde 
vand  i  det  hårde  vintervejr. 
Josephs  tilstand  forværredes,  og 
indenfor  en  måned  efter  sin 
ankomst  til  missionen  døde  han. 
Han  blev  begravet  i  Dresden,  som 
nu  hører  til  Østtyskland.  Det  ene- 
ste, han  ejede,  var  et  guldur,  og 
det  blev  sendt  hjem  af  de  lokale 
myndigheder.  Senere  bar  min 
bedstefar  det  og  derpå  min  far 
under  deres  missioner. 

Det  var  en  sønderknusende 
nyhed  for  ældste  Otts  familie. 
Joseph  var  død,  hans  liv  forspildt, 
hans  legeme  begravet  i  et  fjernt 
land.  Elizabeth,  der  kun  få  uger 
før  lykkelig  havde  danset  som  ung 
brud,  var  nu  en  sorgbetynget  ung 
enke.  Josephs  far  sørgede  lige  så 


meget,  som  Jakob  i  det  Gamle  Te- 
stamente sørgede,  idet  han  antog, 
at  hans  Josef  var  blevet  dræbt  af 
vilde  dyr. 

Selvom  tiden  og  familiens  tro 
med  tiden  lettede  på  sorgen,  så 
gik  historien  om  den  skæbnes- 
vangre mission  videre  fra  genera- 
tion til  generation. 

I  mellemtiden  blev  mindet  om 
ældste  Ott  bevaret  smukt  af  de 
tyske  hellige.  Kort  efter  Josephs 
død,  afholdt  præsidenten  for  den 
europæiske  mission  og  adskillige 
af  kirkens  ældster  en  kort  minde- 
højtidelighed ved  graven,  som 
blev  indviet  ved  den  lejlighed. 
Der  blev  rejst  en  gravsten,  betalt 
ved  bidrag  fra  de  lokale  medlem- 
mer. Gravstenen  var  af  hvid  mar- 
mor og  1,6  m  høj,  og  gravskriften 
lød  således: 

Til  minde  om  missionæren 

i  Jesu  Kristi  Kirke 

af  Sidste  Dages  Hellige 

Joseph  A.  Ott 

Født  den  12.  dec.  1870 
i  Virgin  City,  Utah 

Død  den  10.  jan.  1896  i  Dresden 

Indviet  til  ham  af  hans 
medtroende 

De  tyske  hellige  sendte  et  stort 
fotografi  af  gravstenen  til  Otts  fa- 
milie. Det  havde  en  fremtrædende 
plads  i  Josephs  forældres  hjem  og 
senere  i  hans  søsters  hjem  i  man- 
ge år.  Flere  år  efter  Josephs  død, 
tilbød  kirken  at  sende  Josephs 

jordiske  rester  hjem,  så  de  kunne 
blive  begravet  i  hans  hjemby.  Men 
efter  meget  eftertænksomhed  og 
bøn,  besluttede  familien  at  lade 
liget  blive  i  Tyskland,  hvor  hans 
mission  fik  en  så  tragisk  afslut- 
ning, endnu  før  den  var  begyndt. 

Et  strålende  lys 

Men  på  én  eller  anden  underlig 
måde,  så  var  Joseph  Otts  missio- 
nærgerning i  dette  liv  endnu  ikke 
slut. 

1 1908  besøgte  en  dame,  som 
hed  Maria  Strauch,  jævnligt  kir- 
kegården i  Dresden  for  at  passe 
en  slægtnings  grav.  Under  et  af 
disse  besøg,  så  Maria  noget,  som 
lignede  et  lys,  der  strålede  ned 
over  en  af  gravstenene.  Hun  blev 
nysgerrig  og  besluttede  sig  til  at 
undersøge  det  nærmere.  Da  hun 
nærmede  sig  gravstenen,  opdage- 
de hun,  at  stenen  stod  på  en  grav, 
hvor  en  missionær,  som  hed 
Joseph  Ott,  lå  begravet. 

Maria  spekulerede  over,  det 
hun  havde  set.  Hvad  betød  det? 
Hvem  var  denne  mand?  Hvorfor 
var  hendes  opmærksomhed 
blevet  rettet  mod  hans  gravsten? 
Hun  fik  det  svar,  at  hun  måtte 
finde  ud  af  noget  mere  om  den 
kirke,  der  stod  nævnt  på  stenen. 

Ved  århundredeskiftet  var  der 
kun  få  medlemmer  af  Jesu  Kristi 
Kirke  af  Sidste  Dages  Hellige  i 
Tyskland.  Men  hendes  omhygge- 
lige undersøgelser  førte  snart 
Maria  Strauch  til  kirkens  lokale 


Den  sande  værdi  af 
en  mission  eller  et  liv, 
kan  kun  måles  efter 
Mesterens  tidsregning. 


gren.  Hun  accepterede  med  glæde 
evangeliets  budskab  og  blev  døbt. 
Året  efter  gjorde  hendes  mand, 
Herman,  det  samme,  og  efter- 
hånden blev  mange  af  deres  tret- 
ten børn  også  døbt. 

Siden  den  tid  har  Marias  efter- 
kommere ydet  deres  bidrag  til  kir- 
kens vækst  i  Tyskland.  En  af  hen- 
des sønner  er  for  eksempel  Her- 
man Karl  Strauch,  der  var  på  mis- 
sion i  sit  fædreland  i  1920-erne. 
Evangeliets  lys  har  strålet  klart  i 
Strauchs  familie  gennem  to 
verdenskrige  og  på  trods  af  at 
Tyskland  blev  delt  i  to  nationer. 

Uventede  gæster 

En  eftermiddag  i  begyndelsen  af 
1988,  mens  jeg  arbejdede  på  mit 
kontor  i  missionærernes  trænings- 
center i  Provo,  Utah,  fik  jeg  uven- 
tet besøg  af  et  missionærægtepar. 
Jeg  kunne  se  på  deres  navneskilte, 
at  de  hed  Roman  og  Hella  Smith. 

Søster  Smith  sagde,  at  hun  hav- 
de set  mit  navn  på  døren  og  følte 
sig  tilskyndet  til  at  tale  med  mig. 
Hun  spurgte,  om  jeg  kendte  noget 
til  en  missionær,  der  hed  Ott,  som 
rejste  til  Tyskland  for  mange  år  si- 
den og  døde  der.  Jeg  tænkte  om- 
gående på  min  fars  onkel  Joseph. 
Jeg  fortalte  hende,  hvad  han  hed 
og  gennemgik  kort  omstændig- 
hederne ved  hans  død  i  Tyskland. 

Søster  Smith  tøvede  et  lille  øje- 
blik. Så  fortalte  hun  mig  med 
stigende  spænding  om  Maria 
Strauch,  hendes  besøg  på  kirke- 
gården, lyset  der  strålede  over 
Josephs  gravsten  og  Marias  og 
hendes  families  omvendelse.  Der- 
på fortalte  Hella  Smith,  at  hun  var 
Maria  Strauchs  barnebarn.  Hen- 
des mor  Ghemela  Strauch  Ulpts 
var  Herman  og  Maria  Strauchs  13. 
barn.  Hella,  der  er  født  og  opvok- 
set i  Dresden,  forlod  Østtyskland  i 
1955  og  endte  til  sidste  i  USA  sam- 


men med  sin  mor,  der  var  enke, 
og  sin  bror,  Henry.  Nu  skulle  hun 
og  hendes  mand  tilbage  til  Tysk- 
land som  missionærer. 

Alt  imens  søster  Smith  og  jeg 
forenede  vores  historier,  sad  vi 
lige  så  stille  og  nød  den  dejlige 
følelse  som  faldt  over  os.  „Bror 
Ott,"  sagde  hun.  „Det  ser  ud  som 
om,  at  din  fars  onkel  Joseph  trods 
alt  havde  succes  som  missionær." 

Maria  Strauchs  historie  har  gjort 
tilværelsen  lysere  for  mange  men- 
nesker. Bevidstheden  om,  at  der 
kom  noget  godt  ud  af  Joseph  Otts 
mission,  har  været  en  trøst  for 
min  familie,  som  en  helbredelse 
efter  lang  tids  sygdom.  Og  da  jeg 
hørte  resten  af  historien,  bragte 
det  mig  ikke  alene  trøst,  men  også 
indsigt.  Det  har  ændret  min  ind- 
stilling til  missionærgerningen  og 
livet. 

I  mit  arbejde  for  kirken,  har  jeg 
haft  mange  muligheder  for  at  vur- 
dere missionærer.  Jeg  har  som  så 
mange  andre  en  tendens  til  at  be- 
dømme deres  succes  ene  og  alene 
efter,  hvor  mange  omvendte  de 
døber  under  deres  mission  og  an- 
det produktivt,  som  man  umid- 
delbart kan  måle. 

Nu  er  jeg  klar  over,  at  der  er 
mange  begivenheder,  som  vi  ikke 
kan  bedømme  alene  på  baggrund 
af  vores  begrænsede  tidsregning. 
Der  vil  altid  være  en  Abinadi  eller 
en  Joseph  Ott,  hvis  arbejde  vil 
bære  frugt  i  en  senere  tidsalder. 
Guds  hensigter  rækker  ofte  ud 
over  nuet.  Herrens  dag  er  længere 
end  vores,  og  den  sande  værdi  af 
en  mission  eller  et  liv,  kan  kun 
måles  efter  Mesterens  tidsreg- 
ning. □ 


Bror  Ott,  som  er  leder  af  forskning  og 
vurdering  ved  missionærernes  træningscenter 
i  Provo,  Utah,  er  biskop  for  Orchards 
3.  ward  i  Orems  østre  stav  i  Utah. 


SPØRGSMÅL  OG  SVAR 

Spørgsmål  af  almindelig  interesse  besvaret  som  vejledning, 
ikke  som  en  officiel  tilkendegivelse  af  kirkens  politik. 


Hvad  var  det  for  trosbeken- 
delser, Herren  fandt  vederstyg- 
gelige, som  nævnt  i  den  første 
åbenbaring? 


Hoyt  W.  Brewster  jun. 

er  leder  af  af  delingen 

for  det  Melkisedekske  Præstedømme. 


%      /  ed  mindst  fire  lejligheder  skrev  eller  dikterede 
%  /  profeten  Joseph  Smith  en  beretning  om  sin  før- 
▼  ste  åbenbaring.  Kun  i  én  af  dem  -  den  korte 
beretning  som  Warren  Cowdery  nedskrev  i  1835  - 
nævnes  der  ikke  noget  om  de  falske  lærdomme,  der 
undervistes  i  blandt  menneskene.  (Milton  V.  Backman 
jun:  Joseph  Smiths  First  Vision,  Salt  Lake  City.  Bookcraft 
1980). 

I  en  beretning  som  i  1832  blev  dikteret  til  Frederick 
G.  Williams,  fortalte  profeten  Joseph,  hvordan  Frelse- 
ren havde  sagt  til  ham  at  „verden  var  i  synd  på  dette 
tidspunkt,  og  at  ingen  gjorde  noget  godt".  Herren 
sagde  endvidere:  „De  drager  sig  nær  mig  med  deres 
læber,  men  deres  hjerte  er  langt  fra  mig."  (Backman: 
First  Vision,  s.  157). 

Den  beretning,  vi  nu  har  i  Den  Kostelige  Perle,  er 
skrevet  i  1838. 1  den  beretning  spørger  den  unge  Jo- 
seph Guddommen  „hvilken  af  alle  sekterne,  der  var 
den  rette".  Guds  Søn  svarede,  at  „de  var  alle  forkerte 
...  at  alle  deres  trosbekendelser  var  en  vederstyggelig- 
hed for  ham,  og  at  disse  lærere  alle  var  fordærvede,  at 
,de  drager  nær  til  mig  med  læberne,  men  deres  hjerter 
er  langt  fra  mig.  De  lærer  sådanne  lærdomme,  som  er 

menneskebud  og  har  gudfrygtighedens  skin.' "  (Joseph 
Smiths  skrivelser,  2:18-19). 

I  en  beretning  fra  1842,  kendt  som  Wentworthbrevet, 
skrev  profeten:  „To  herlige  personer  .  .  .  fortalte  mig  at 
alle  de  religiøse  samfund  troede  på  falske  lærdomme, 
og  at  Gud  ikke  anerkendte  nogen  af  dem  som  sin  kirke 
og  sit  rige."  (Backman:  First  Vision,  s.  169). 

Udfra  disse  beretninger  om  profetens  oplevelser  i 
Den  Hellige  Lund  den  forårsmorgen  i  1820,  står  det 
klart  at  Gud  Faderen  og  hans  Søn  var  højst  utilfredse 
med  de  lærdomme,  der  belærtes  om  i  kirkerne. 

En  af  de  største  grunde  til,  at  Herren  var  utilfreds, 
var  måske,  at  menneskebudene  mangler  magt  til  at 
frelse.  Apostlen  Paulus  gjorde  i  fordums  tid  opmærk- 
som på  de  forfærdelige  tider,  som  skulle  komme,  hvor 
mange  frafaldnes  menneskeskabte  skikke  ville  være 
fremherskende.  Han  gjorde  opmærksom  på  at  dem, 
der  gik  ind  for  disse  skikke,  ville  have  „gudsfrygts 
skin",  men  de  ville  fornægte  „dens  kraft".  Hans  op- 
fordring var:  „Dem  skal  du  holde  dig  fra."  (2  Timoteus 
3:5.  Se  også  Joseph  Smiths  skrivelser  2:19). 

Enhver  trosbekendelse,  lærdom,  filosofi,  forskrift, 
skik,  ordinanse  eller  belæring,  der  med  fuldt  overlæg 
eller  uforvarende  leder  folk  bort  fra  Kristi  frelsende  kraft 
og  hans  evangelium,  er  en  vederstyggelighed.  Således 
vil  alt,  hvad  der  afviger  fra  sandheden  eller  Guds  gud- 
dommelige myndighed,  omend  kun  lidt,  mangle  gud- 
frygtighed. Vi  bør  holde  os  fra  noget  sådant. 

Herren  åbenbarede  for  profeten  Joseph  Smith,  at 
gudfrygtighedens  kraft  åbenbares  i  hans  præstedøm- 
mes ordinanser.  „Og  uden  disse  forordninger  (ordi- 
nanser)  og  præstedømmets  myndighed  bliver  gud- 
frygtighedens kraft  ikke  åbenbaret  for  menneskene  i 
kødet."  (L&P  84:20-21). 

Evangeliske  ordinanser,  som  udføres  formelt  på  den 
måde,  som  Herren  har  erklæret  nødvendig  for  at  blive 
frelst,  men  mangler  præstedømmets  guddommelige 
myndighed,  vil  Gud  ikke  acceptere,  og  derfor  mangler 
de  kraft  til  at  frelse  sjæle.  Desuden  vil  ingen  handling 
have  magt  til  at  frelse,  uanset  hvor  oprigtige  hensigter 
et  mennesker  end  har  under  udførelsen  eller  modtag- 
elsen af  evangeliske  ordinanser,  dersom  ordinansen 
ikke  udføres  med  en  myndighed,  som  Gud  har  aner- 
kendt. 

Som  følge  deraf  er  det  Guds  gerning  -  som  er  „at 


tilvejebringe  udødelighed  og  evigt  liv  for  mennesket" 
(Moses  1:39)  -  de  står  i  vejen  for.  Derfor  vil  alt  det, 
som  står  Guds  gerning  i  vejen,  være  en  vederstygge- 
lighed. 

Ældste  John  A.  Widtsoe  har  gjort  følgende  iagttagel- 
se med  hensyn  til  de  vederstyggeligheder,  der  omtales 
i  den  første  åbenbaring: 

„Jesus  sagde  til  Joseph  at  alle  kirkerne  var  forkerte, 
og  at  deres  trosbekendelser  var  en  vederstyggelighed  i 
hans  øjne,  samt  at  deres  lærere  allesammen  var  for- 
dærvede. Denne  udtalelse  har  givet  anledning  til  en 
hel  del  harme.  Det  bør  dog  ikke  forbavse  os,  dersom  vi 
betænker  at  Joseph  gik  ud  for  at  søge  sandheden.  Der 
var  ingen  tvivl  i  hans  sind.  Al  usandhed  er  en  vederstyg- 
gelighed. Rens  verden  for  usandhed,  og  den  vil  blive  et 
bedre  sted  at  leve.  Præsterne  var  ikke  nødvendigvis 
fordærvede,  men  eftersom  de  forkyndte  usandhed  og 
gik  ind  for  usandhed,  så  var  de  fordærvede  lærere. 
Der  er  en  hårfin  forskel  mellem  et  menneske,  der  er 
vildledt  og  én,  der  med  vilje  belærer  usandheder.  Det, 
som  Frelseren  sagde,  må  ikke  misforstås.  Sandheden 
er  det  eneste,  som  er  helligt,  og  dersom  vi  øver  vold 
mod  den  eller  forandrer  den,  så  vil  de  mennesker,  der 
belærer  derom,  blive  fordærvede  eller  vederstyggeli- 
ge." („Joseph  Smith  -  The  Significance  of  the  First 
Vision,"  The  Annual  Joseph  Smith  Memorial  Sermons, 
bind  1,  Logan  ,  Utah:  Institute  of  Religion,  1966,  s.  28. 
Fremhævelse  tilføjet). 

Skrifterne  giver  det  gode  råd,  at  vi  skal  ikke  skal 
rette  os  efter  „fabler  og  bud,  givne  af  mennesker,  som 
vender  sig  bort  fra  sandheden".  (Titus  1:14). 

De  sidste  dages  hellige  har  ikke  i  sinde  at  fornærme 
nogen,  når  de  taler  om  falske  trosbekendelser  og  om  at 
andres  tro  er  en  vederstyggelighed.  Men  vi  må  være 
urokkelige  og  holde  fast  ved  sandheden.  Der  er  kun 
„én  Herre,  én  tro,  én  dåb".  (Efeserne  4:5.  Fremhævelse 
tilføjet). 

Vi  erkender,  at  oprigtige,  pligttro  lærere  og  præster, 
indenfor  andre  trossamfund,  gør  meget  godt  i  verden. 
Sidney  Rigdon  var  for  eksempel  præst  i  en  anden  kir- 
ke, før  han  lærte  Jesu  Kristi  gengivne  evangelium  at 
kende.  Efter  hans  omvendelse,  sagde  Herren  til  ham: 
„Min  tjener  Sidney:  Jeg  har  betragtet  dig  og  dine  ger- 
ninger. Jeg  har  hørt  dine  bønner  og  beredt  dig  til  et 
større  værk."  (L&P  35:3). 


Sidney  Rigdon  havde  åbenbart  ydet  en  værdifuldt 
indsats  i  sin  forrige  præstegerning,  og  da  han  havde 
accepteret  det  gengivne  evangelium  lykkedes  det  ham 
at  modtage  den  guddommeligt  gengivne  magt,  så  han 
kunne  gå  videre  og  udrette  en  større  gerning,  ved  at 
undervise  i  Guds  åbenbaringer  og  forrette  evangeliets 
frelsende  ordinanser. 

Blandt  dem,  der  fremmer  retfærdighed,  er  der  man- 
ge præster  fra  andre  kirker,  og  de  hører  til  jordens  agt- 
værdige mænd  og  kvinder.  Men  i  åbenbaringerne  er- 
indres vi  om  at  selv  blandt  disse  „jordens  hæderlige 
mennesker",  vil  være  blandt  dem  som  mister  deres 
ophøjelse  i  det  celestiale  rige,  dersom  de  ikke  vil  ac- 
ceptere Jesu  Kristi  evangeliums  frelsende  ordinanser 
og  principper,  som  de  kun  kan  få  gennem  hans 
genoprettede  kirke.  (Se  L&P  76:75-78). 

Personlig  retfærdighed  og  gode  hensigter  er  ikke  til- 
strækkeligt til  at  frelse  sjæle  i  Guds  celestiale  rige.  Frel- 
seren skelnede  selv  mellem  belønningerne.  Han  sag- 
de: „Den,  som  tager  imod  en  profet,  fordi  han  er  en 
profet,  skal  få  en  profets  løn;  og  den,  som  tager  imod 
en  retfærdig,  fordi  han  er  en  retfærdig,  skal  få  en 
retfærdigs  løn."  (Mattæus  10:41). 

Hvis  vi  følger  en  ærlig  og  retfærdig  præsts  lærdom- 
me, én  som  ikke  har  myndighed  til  at  udføre  evangeli- 
ets frelsende  ordinanser,  så  vil  denne  retfærdige  mand 
få  en  retfærdigs  løn,  men  han  vil  ikke  kunne  opnå 
fuldkommen  frelse.  Herren  har  gang  på  gang  tydeligt 
understreget  nødvendigheden  af,  at  vi  skal  modtage 
visse  ordinanser  for  at  blive  frelst.  (Se  Johannes  3:5; 
L&P  132:18-19). 

Når  vi  afviser  de  falske  trosbekendelser  og  ordinan- 
ser, som  udføres  uden  myndighed,  så  gør  vi  det  ikke 
for  at  dømme  nogen.  Vi  erkender  at  der  findes  gode, 
moralske,  oprigtige  mennesker  i  alle  kirker.  Ældste 
James  E.  Talmages  bemærkede,  at  „når  vi  siger  at  Her- 
ren ikke  har  behag  i  disse  kirker,  så  mener  vi  ikke,  at 
han  ikke  har  behag  i  medlemmerne  i  disse  kirker  .  .  . 
Kirken  som  sådan  er  måske  fordærvet,  fordi  den  un- 
derviser i  de  falske  påstande,  som  den  står  for,  mens 
den  kan  have  medlemmer  som  gør  deres  bedste." 
(Conference  Report,  oktober  1928,  s.  120). 

Ældste  Boyd  K.  Packer  fra  De  Tolvs  Råd  har  be- 
mærket: 

„Vi  ved  at  der  findes  ordentlige,  respektable,  ydmy- 

ge  mennesker  i  mange  kirker,  kristne  såvel  som  andre 
trossamfund.  Til  gengæld  er  der  sørgeligt  nok  også  så- 
kaldte sidste  dages  hellige,  som  i  sammenligning  ikke 
er  nær  så  værdige,  fordi  de  ikke  overholder  deres 
pagter. 

Men  det  er  ikke  et  spørgsmål  om  at  sammenligne 
menneskene  .  .  . 

En  god  opførsel  uden  evangeliets  ordinanser  vil 
hverken  forløse  eller  ophøje  menneskeheden.  Pagter 
og  ordinanser  er  nødvendige.  Det  forlanges  af  os  at  vi 
underviser  i  evangeliets  lærdomme,  også  de  upopulæ- 
re." (Oktoberkonferencen  1985.  Stjernen,  nr  2,  årgang 
135,  s.  65). 

Vi  forlanger  ikke  at  folk  skal  afvise  den  sandhed, 
som  de  er  i  besiddelse  af.  Vi  ønsker  blot  at  hele  men- 
neskeheden skal  have  del  i  al  sandhed  i  Jesu  Kristi 
evangelium  samt  at  stille  den  frelsende  kraft  til  rådig- 
hed for  hver  enkelt  person. 

Når  vi  udsender  dette  budskab,  vil  det  være  godt, 
dersom  vi  havde  to  af  Guds  tjeneres  advarsler  i  tanker- 
ne. Den  nephitiske  profet,  Alma  gav  sin  søn,  Shiblon, 
dette  råd:  „Vær  frimodig,  men  ikke  overmodig"  -  når 
han  skulle  forkynde  Guds  ord.  (Alma  38:12). 

På  den  anden  side  bør  alle  sidste  dages  hellige  tage 
apostlen  Paulus'  ord  i  deres  mund,  og  bevare  dem  i 
deres  hjerte:  „Jeg  skammer  mig  nemlig  ikke  ved  evan- 
geliet, thi  det  er  en  Guds  kraft  til  frelse  for  enhver, 
som  tror."  (Romerne  1:16). 

Når  vi  således  frejdigt  forkynder  at  menneskebud  er 
en  vederstyggelighed  i  Guds  øjne,  så  erkender  vi  yd- 
mygt vort  hellige  ansvar  for  at  dele  evangeliet  i  dets 
fylde  med  andre  og  anmoder  hele  menneskeheden  om 
at  komme  til  Kristus.  Gjorde  vi  mindre  end  dette,  ville 
vi  være  under  fordømmelse.  Når  man  har  sandheden 
og  ansvaret  for  de  frelsende  ordinanser,  men  ikke  er 
parat  til  at  dele  dem  med  andre,  så  ville  det  i  sig  selv 

være  en  vederstyggelighed  for  Herren. 

Der  er  måske  endnu  en  ting  angående  sandhed  og 
vederstyggelighed,  som  vi  burde  tænke  nærmere  over. 
Medlemmer  af  Kristi  rige  her  på  jorden,  folk,  der  har 
modtaget  evangeliets  frelsende  ordinanser  ved  den 
rette  præstedømmemyndighed,  må  ikke  være  selv- 
glade eller  tilfredse,  blot  fordi  de  selv  er  medlemmer  af 
kirken.  Herren  selv  har  sagt,  at  Jesu  Kristi  Kirke  af 
Sidste  Dages  Hellige  er  „den  eneste  sande  og  levende 
kirke  på  hele  jordens  overflade,  hvori  jeg,  Herren  har 
velbehag,  Dette  siger  (Herren)  om  kirken  i  almindelig- 
hed og  ikke  om  dens  enkelte  medlemmer"  (L&P  1:30). 

Medlemskab  af  Herrens  kirke  her  på  jorden  er  ingen 
garanti  for  ophøjelse  i  hans  rige  herefter.  Vi  skal  holde 
de  hellige  pagter,  vi  indgår  med  Gud  og  forsøge  at 
gøre  hans  vilje  i  alle  ting.  De  bemyndigede  ordinanser 
er  nødvendige  for  at  blive  frelst,  men  det  samme  er 
lydighed  i  overholdelse  af  budene  og  pagterne,  som  er 
forbundet  med  disse  ordinanser. 

En  fordums  profet  minder  os  om,  at  når  vi  først  er 
trådt  ind  på  den  lige  og  snævre  vej,  så  må  vi  gøre  alt 
„med  urokkelig  tro  på  (Kristi  ord)",  og  hvis  vi  „stræ- 
ber fremad  og  mætter  os  med  Kristi  ord  samt  holder 
ud  indtil  enden",  så  har  Faderen  lovet  os  evigt  liv. 
(2  Nephi  31:19-20). 

Det  gør  ikke  stor  forskel  om  vi  har  fulgt  vederstyg- 
gelige trosbekendelser  eller  forladt  den  sande  lære.  I 
begge  tilfælde  mangler  vi  den  frelsende  kraft,  og  resul- 
tatet vil  i  den  sidste  ende  blive  det  samme  -  man  vil  gå 
glip  af  sin  ophøjelse. 

„Thi  hvad  gavner  det  et  menneske,  at  der  bliver  til- 
budt ham  en  gave,  når  han  ikke  vil  modtage  den?  .  .  . 

Det,  som  .  .  .  ikke  retter  sig  efter  loven,  men  søger  at 
blive  i  sig  selv  en  lov  og  med  forsæt  fremturer  i  synd 
.  .  .  kan  ikke  blive  helliggjort  ved  lov,  ej  heller  ved 
nåde,  ret  eller  dom"  (L&P  88:33,  35).  □ 

Vr  i  har  allesammen  fået  retten  til  at  vælge  mel- 
lem ondt  og  godt.  Denne  handlefrihed  er  evig 
og  den  er  lige  så  nødvendig  for  vor  fremgang 
som  tro  og  omvendelse.  Afdøde  præsident  Marion  G. 
Romney  sagde:  „Handlefrihed  betyder  frihed  og  magt 
til  at  vælge  og  handle.  Næst  efter  livet  selv  er  det 
menneskets  mest  kostbare  arv."  (Den  danske  Stjerne, 
oktober  1976,  s.  102). 

Handlefrihedens  princip  er  så  vigtigt,  at  der  opstod 
store  stridigheder  i  den  førjordiske  tilværelse  for  at  be- 
vare den.  Vor  Fader  i  Himlen  og  Jesus  Kristus  ønskede 
at  vi  skulle  kunne  vælge,  om  vi  ville  efterleve  deres 
bud  eller  ej .  Lucifer  ville  nægte  os  muligheden  for  at 
vælge.  (Se  L&P  29:36;  Moses  4:1-4;  Abraham  3:22-28). 

Forældre  har  derfor  ansvar  for  at  lære  deres  børn  om 
handlefrihedens  store  betydning  samt  hvordan  man 
anvender  denne  frihed  som  ansvarlige  mennesker. 

Forklar  hvad  handlefrihed  er 

Det  fremgår  klart  af  skrifterne  at  fire  ting  er  nødven- 
dige, for  at  der  kan  eksistere  moralsk  handlefrihed. 
Det  er:  Love,  modsætninger,  kundskab  og  frihed  til  at 
vælge.  (Hele  det  andet  kapitel  i  2.  Nephi  handler  om 
forbindelsen  mellem  disse  fire  principper). 

Love.  Før  vi  kan  anvende  handlefriheden,  må  der 
være  visse  regler  eller  bud,  som  vi  kan  følge.  Det  er  en 
af  grundene  til  at  vor  Fader  i  Himlen  og  Jesus  Kristus 
har  givet  os  love.  Adlydelsen  af  disse  love  medfører 
visse  velsignelser.  Ulydighed  mod  dem  får  negative 
følger.  (Se  L&P  130:20-21). 

Modsætninger.  Der  kan  ikke  eksistere  nogen  handle- 
frihed, dersom  der  ikke  vælges  mellem  modsætninger, 
sagde  profeten  Lehi.  (Se  2.  Nephi  2:11).  Selv  om  alle 
de  valg,  vi  træffer  i  livet,  ikke  behøver  at  være  mellem 
rigtigt  og  forkert,  så  skal  vi  i  den  sidste  ende  vælge 
mellem  godt  og  ondt.  Der  er  opponerende  kræfter, 
som  forsøger  at  lokke  os  til  at  vælge  deres  metoder, 
men  det  er  os,  som  træffer  afgørelsen. 

Kundskab.  Hvis  vi  skal  træffe  kloge  valg,  så  må  vi  ha- 
ve kundskab  om  det,  vi  kan  vælge  og  følgerne  af  hver 
enkelt  valg.  Vores  evne  til  at  vælge  korrekt  forbedres, 
når  vi  lærer  hvilke  følger  valgene  får. 


■  ■- 

En  lille  illustration  kunne  måske  hjælpe  mindre  børn 
til  at  forstå  princippet.  Skriv  forskellige  opgaver  på 
hver  sin  lap  papir.  De  skal  være  store  nok  til  at  de 
nemt  kan  læses.  Læg  dem  i  en  æske  eller  en  skål,  giv 
børnene  bind  for  øjnene  og  lad  dem  trække  en  seddel. 
Lad  dem  derpå  vælge  med  åbne  øjne.  Spørg  dem 
hvordan  man  kan  være  mest  sikker  på  at  få  det,  man 
ønsker  sig.  Pointér,  at  selv  om  de  måske  nok  kan  få, 
hvad  de  ønsker  sig,  uden  at  kigge,  så  er  chancerne  for 
at  de  får  tilfredsstillet  deres  ønske  meget  større,  der- 
som de  kan  se  hvad  de  vælger  og  ved,  hvad  det  er. 

Frihed  til  at  handle.  Der  er  ingen  handlefrihed,  der- 
som man  ikke  frit  kan  træffe  beslutninger.  Men  hand- 
lefrihed betyder  ikke,  at  vi  kan  vælge  ubegrænset.  Vi 
begrænses  allesammen  til  en  vis  grad  af  vores  situation 
og  forhold.  Vi  kan  for  eksempel  ikke  vælge  at  være 
født  et  andet  sted,  eller  at  være  en  anden  end  den  vi  er. 

På  samme  måde  kan  vi  heller  ikke  vælge  at  være 
uærlige  og  forvente  at  indkomme  i  Guds  rige.  Denne 
velsignelse  får  kun  den  ærlige.  Hvis  vi  skal  have  ægte 
frihed  så  må  vi  først  og  fremmest  være  ansvarlige. 
Med  større  frihed  følger  nødvendigvis  også  et  større 
ansvar. 

På  den  anden  side  kan  vi  miste  friheden  ved  at  træf- 
fe uansvarlige  valg.  En  elev,  som  vælger  at  lade 
være  med  at  læse  lektier  og  får  dårlige  karakterer 
i  gymnasiet,  kan  for  eksempel  ikke  få  adgang  til 
universitetet.  Den,  der  vælger  at  overtræde 
visdomsordet,  kan  blive  afhængig  af  alkohol, 
narkotika  eller  tobak.  De,  som  vælger  at 
overtræde  landets  love,  vælger  at  miste  de- 
es  frihed  og  at  blive  fængslet.  På  samme 
måde  vil  de,  der  overtræder  Guds  love, 
miste  noget  af  deres  frihed. 


„Michael, 
nu  skal  jeg 
fortælle  dig, 
hvorfor  jeg 
beder  mine 
bønner. 

Hvad  vi  end  vælger  at  gøre  eller  ikke  gøre,  vil  få 
konsekvenser.  Så,  selv  om  vi  er  frit  stillet  til  at  handle, 
så  slipper  vi  ikke  for  konsekvenserne.  Derfor  kan  vi  ik- 
ke se  bort  fra  konsekvenserne,  når  vi  benytter  vores 
handlefrihed.  Nogle  konsekvenser  er  lettere  at  se  end 
andre.  Det  er  en  af  grundene  til  at  skrifterne,  profeter- 
ne og  vore  personlige  bønner  har  så  stor  betydning. 
„Når  vi  har  skrifterne  i  hjerte,  tanke  og  sjæl,  så  har  vi 
en  målestok  for  alt.  Vi  har  et  middel,  hvorved  vi  kan 
bedømme  alt  andet."  (Arthur  Henry  King:  The  Abun- 
danceoftheHeart,  SaltLake  City:  Bookcraft,  1986,  s.  129). 

Af  og  til  må  vi  vælge  at  adlyde  det,  som  Herren  har 
bedt  os  om,  selvom  vi  måske  ikke  kender  resultatet, 
i  tillid  til  at  det  vil  få  gode  konsekvenser  for  os. 

Giv  næring  til  handlefriheden 

Den  bedste  måde,  hvorpå  vi  forældre  kan  lære  vore 
børn  at  anvende  handlefriheden  rigtigt,  er  ved  at  være 
et  godt  eksempel  for  dem.  Når  vi  vælger  at  efterleve 
evangeliet,  giver  vi  vore  børn  en  god  oplæring  i  at  an- 
vende deres  handlefrihed.  De  lærer  meget  mere  ved 
vort  eksempel,  hvis  vi  giver  os  tid  til  at  fortælle  dem 
om  de  valg  vi  træffer,  hvad  vi  mener  om  disse  valg  og 
de  velsignelser  vi  har  modtaget. 

Men  eksemplet  er  ikke  altid  nok.  Vi  er  også  nødt  til 
at  vejlede  vores  børn  i  at  bruge  deres  handlefrihed. 
Det  skal  gøres  blidt  -  i  kærlighed  og  uden  tvang.  Den 
3-årige  Michael  var  parat  til  at  komme  i  seng,  da  han 
erklærede  overfor  sin  far:  „Jeg  vil  ikke  bede  bøn  i  af- 
ten." Hans  far  skældte  ham  ikke  ud,  og  prøvede  ikke 
på  at  tvinge  ham  til  at  bede.  Han  tog  ham  stille  og  ro- 
ligt på  skødet  og  sagde:  „Michael,  jeg  vil  gerne  fortæl- 
le dig,  hvorfor  jeg  beder  bøn."  Derpå  fortalte  hans  far 
ham  om  de  velsignelser  han  ønskede  at  takke  vor  him- 
melske Fader  for,  og  den  dejlige  følelse  han  fik,  når 
han  bad  vor  himmelske  Fader  passe  på  ham.  Det  vare- 
de ikke  længe  før  Michael  selv  nævnede  de  velsignel- 
ser, han  fik.  Et  øjeblik  efter  hoppede  han  ned  fra  sin 
fars  skød  og  sagde:  „Nu  vil  jeg  gerne  bede  bøn." 

Faderen  fortalte  ganske  enkelt  og  oprigtigt  sin  egen 
mening  om  bønnens  betydning  -  men  det  kunne  have 
været  om  alt  muligt  andet  -  og  barnet  fornemmede  sin 
fars  kærlighed,  både  for  ham  og  for  vor  himmelske 
Fader. 


Når  børn  træffer  gode  valg,  vil  oprigtig  ros  opmunt- 
re dem  til  fremover  at  træffe  gode  valg.  Når  vi  viser 
opmærksomhed,  vil  vore  børn  forstå  at  vi  er  interesse- 
ret i,  hvordan  de  anvender  deres  handlefrihed  og  at  vi 
har  tillid  til  at  de  kan  vælge  klogt.  Og  jo  mere  specifikt 
vi  roser,  jo  bedre  vil  vejledningen  være:  „Det  var  klogt 
af  dig  at  vælge  at  købe  skoene  her  for  dine  penge  i  ste- 
det for  at  bruge  dem  til  slik."  Eller:  „Jeg  beundrer  dig 
for  din  villighed  til  at  være  med  i  kirkens  tjenestepro- 
jekt, selv  om  der  var  fodboldkamp  i  tv." 

Det  er  som  med  al  anden  oplæring  vi  giver  vore 
børn,  at  den  positive  opmuntring  og  kærlighed,  vi 
giver  dem,  er  langt  mere  værd  end  irettesættelser. 
Men  når  det  er  nødvendigt  at  irettesætte,  så  skal  vi 
netop  pointere  hvorfor  valget  ikke  var  godt  -  uden 
at  overdrive. 

Det  er  skadeligt,  ja  endog  ødelæggende,  gang  på 
gang  at  omtale  resultaterne  af  et  dårligt  valg  eller  at 
bruge  disse  overflødige  ord:  „Jeg  sagde  jo  til  dig,  hvad 
der  ville  ske!"  Det  er  meget  nemt  at  få  børn  til  at  miste 
deres  selvtillid,  og  derved  gøre  dem  bange  for  at  be- 
nytte deres  handlefrihed. 

Handlefrihedens  konsekvenser 

Jo  tidligere,  vi  kan  begynde  at  undervise  om  den  ret- 
te anvendelse  af  handlefriheden,  jo  bedre.  Selv  små 
børn  kan  begynde  at  forstå,  hvordan  man  vurderer  et 
valg  og  dets  konsekvenser.  Somme  tider  kan  man 
hjælpe  børnene  til  at  tænke,  hvis  man  udforsker  ideer 
gennem  leg.  En  sådan  leg  hedder:  „Hvad  ville  der  ske 
hvis  .  .  .?"  Den  leges  ved  at  foreslå  eventuelle  hand- 
lingsforløb og  derpå  få  enten  et  barn  eller  hele  familien 
til  at  drøfte  konsekvenserne.  For  eksempel: 

-  Hvad  ville  der  ske,  hvis  Peter  altid  løb  ud  på  vejen 
uden  at  se  sig  for  til  begge  sider? 

-  Hvad  ville  der  ske,  hvis  Maria  besluttede  sig  til 
ikke  at  gå  i  søndagsskole  mere? 

Eller,  stil  et  spørgsmål  der  ser  sagen  fra  begge  sider, 
for  eksempel: 

-  Hvad  ville  der  ske,  hvis  Lars  besluttede  sig  til 
aldrig  at  bryde  visdomsordet? 

-  Hvad  ville  der  ske,  hvis  Lars  besluttede  sig  til  at 
prøve  at  smage  på  en  øl  eller  et  glas  vin  sammen  med 
sine  venner? 

Han  har  skænket  jer  evnen 
til  at  kende  det  gode  fra  det 
onde,  og  han  har  givet  jer 
frihed  til  at  vælge  liv  eller  død; 
og  I  kan  gøre  godt  og  blive 
bragt  tilbage  til  det  gode  eller 
blive  gengældt  med  det  gode, 
eller  l  kan  gøre  ondt  og  det 
gode,  eller  I  kan  gøre 
ondt  ogblive  gengældt  med 
det,  som  er  ondt. 

HELAMAN  14:31 

Hvis  vi  giver  vore  børn  lov  til  at  nævne  konsekven- 
serne, kan  dette  blive  en  effektiv  lektieoplevelse.  Det 
bør  ikke  betragtes  som  en  prædiken,  men  som  en  vig- 
tig anledning  til  at  se,  hvor  vakse  vore  børn  er  til  at  se 
konsekvenserne  og  til  venligt  at  hjælpe  dem  til  at  se 
dem. 

Bortset  fra  lege,  spil,  lektier  og  samtaler,  så  lærer 
børn  mest  om  handlefrihed,  når  de  får  lov  til  at  opleve 
konsekvenserne  af  deres  egne  valg.  Hvis  vi  hele  tiden 
beskytter  dem  mod  konsekvenserne  af  dårlige  valg,  så 
vil  de  forvente  at  en  sådan  beskyttelse  er  en  del  af 
livet. 

Der  er  mange  måder  hvorpå  man  kan  lade  sine  børn 
opleve  konsekvenserne  af  deres  valg,  uden  at  de  kom- 
mer til  skade  hverken  fysisk  eller  åndeligt. 

Hvis  en  datter  lader  være  med  at  skrive  en  historie- 
rapport i  flere  uger,  og  pludselig  bryder  ud  i  gråd 
aftenen  før  hun  skal  aflevere  den  og  beder  os  om  at 
hjælpe,  så  bør  vi  forsøge  at  hjælpe  hende  til  at  forstå, 
hvorfor  det  selv  for  os  er  for  sent  at  hjælpe  hende. 
Vi  kan  også  forklare  hende,  hvorfor  vi  synes  at  det  er 
rigtigst  at  hun  selv  tager  følgerne  af  sin  forsømmelse. 

Selv  om  det  kan  være  hårdt  for  forældre  at  se  deres 
børn  lide  under  konsekvenserne  af  deres  egne  fejltag- 
elser, så  hjælper  det  dem  til  at  blive  stærke.  Hvis  vi  i 
en  god  mening  undskylder  børn  deres  fejltagelser,  så 
vil  vi  kun  forvirre  deres  begreber  om  virkeligheden. 
Hvis  vi  lader  dem  selv  tage  konsekvenserne,  vil  vi  lære 
dem,  at  de  har  ansvaret  for  deres  valg,  og  at  de  vil 
komme  til  at  stå  til  regnskab  for  dem.  Det  er  et  klart 
budskab  om  tillid  og  respekt. 

Og  endelig  kan  vi,  hvis  vi  har  lyst,  drøfte  familiens 
forskellige  regler,  for  at  hjælpe  vore  børn  til  at  indse, 
hvordan  de  har  lov  til  at  benytte  deres  handlefrihed, 
indenfor  grænserne  af  alder,  modenhed  og  ansvar- 
lighed. 

Det  er  nødvendigt,  at  vi  erhverver  os  evnen  til  at  an- 
vende vores  handlefrihed  klogt,  for  at  vi  kan  nå  vores 
evige  muligheder  både  som  enkeltpersoner  og  som 
familie.  Når  vi  underviser  vore  børn  i  dette  princip  og 
selv  er  et  godt  eksempel,  forbereder  vi  dem  til  at  klare 
de  udfordringer,  de  vil  møde  på  jorden  og  lærer  dem 
at  benytte  deres  handlefrihed  til  at  træffe  valg,  der  en 
dag  giver  dem  adgang  til  at  komme  tilbage  til  vor 
Fader  i  Himlen.  □ 


HAWAIIANSK, 
BRÆNDENDE 
KÆRLIGHED 


JoAnn  Jolley 


Hvor  som  helst  livet  fører  Bert  og 
Amanda  DuPont  hen,  om  det  er 
fra  øerne  i  havet  til  Nord-  eller 
Sydamerika,  så  spreder  de  varme, 
kærlighed  og  evangeliet. 


Holbrook  („Bert")  DuPont  blev  pensioneret 
fra  USAs  flyvevåben  for  nu  6  år  siden. 
Han  og  hans  kone,  Amanda,  bor  i  et 
dejligt  hus  med  udsigt  over  Honolulu,  på 
Hawaii.  De  er  begge  født  og  opvokset  på  øen, 
Oahu,  selv  om  Berts  opgaver  for  militæretofte 
har  bragt  dem  og  deres  to  sønner  langt  væk 
hjemmefra.  Men  hvor  som  helst  de  kommer  frem, 
har  en  bemærkelsesværdig  blanding  af  tro,  og 
muligheder  velsignet  deres  indsats  for  at  skabe 
sig  venner  og  føje  dem  til  deres  „familie". 

Det,  man  først  lægger  mærke  til,  når  man 
møder  dem,  er  DuPonts  blandede  afstamning. 
Som  Bert  indrømmer:  „Min  slægtslinie  er  svær 
at  spore. 


Øverst:  Selv  om  oberst  Holbrook  „Bert"  DuPont  havde 

endt  sin  militærkarriere,  vendte  han  tilbage  til  Bogota  i 

1975  for  at  hjælpe  med  ved  områdekonferencen,  under 

præsident  og  søster  Spencer  W.  Kimballs  besøg. 

I  midten:  Sammen  med  de  to  adopterede  sønner,  Douglas 

og  Dwight  i  1975.  Familien  DuPont  har  siden  da  budt 

5  plejebørn  og  mange  unge  mennesker  velkommen  i  deres 

hjem. 

Nederst:  Bert  og  Amanda  nyder  hawaii  musik  og  danser 

her  til  en  ungdomskonference  i  Colombia. 


._   ■-._ _\ 


Oberst  DuPont  fløj  med  en  colombiansk  fragtmaskine  til  Bogota  i 
Colombia.  Den  var  fuldt  lastet  med  helikopterdele.  En  eksplosion  ombord 
ødelagde  det  hydrauliske  system,  blandt  andet  mekanismen  til 
landingshjulene.  Oberst  DuPont  hjalp  den  colombianske  pilot  med  at 
flyve  maskinen  og  foretage  en  nødlanding.  Selvom  hele  besætningen 
kunne  få  landingshjulene  i  stilling  med  håndkraft  før  landingen,  var 
forhjulene  så  ødelagte,  at  maskinen  kørte  i  zig-zag  hen  ad  landingsbanen. 
Dette  er  Hot  et  eksempel  på  hans  professionalisme  og  tekniske  dygtighed. 
Oberst  DuPont  har  modtaget  den  største  ceresbelønning,  the  Antonio 
Ricaurte  Medal,  af  det  colombianske  luftvåben  for  andre  tjenester  og  råd. 
Medaljen  er  opkaldt  efter  en  national  krigshelt.  Man  mener,  at  oberst 
DuPont  var  den  første  amerikaner,  der  modtog  denne  belønning. 

Min  farfar  var  portugiser  og  min  farmor  var  fra  Hawaii. 
På  min  mors  side  er  der  både  portugisere,  hawaiianere 
og  englændere."  Amandas  forfædre  kommer  også 
forskellige  steder  fra.  Hendes  far  var  kineser  -  hendes 
familienavn  er  Wong  -  og  hendes  mor  var  hawaiiansk 
og  tysk. 

En  vigtig  del  af  deres  arv  er  deres  tro  -  troen  på  Her- 
ren og  hans  evangelium,  på  hans  profeter  og  på  hinan- 
den. „Jeg  ville  gerne  kunne  sige, 
at  jeg  er  vokset  op  i  kirken,"  siger 
Bert,  „men  det  gjorde  jeg  ikke," 
siger  Bert.  „Jeg  må  efter  kirkens 
standarder  betragtes  som  omvendt, 
fordi  jeg  ikke  blev  døbt,  før  jeg  var 
12  år,  skønt  jeg  kom  i  Primary.  Jeg 
kommer  fra  en  familie,  hvor  kun 
den  ene  af  forældrene  var  med- 
lem." 

Berts  far  var  en  streng,  beslutsom, 
højtrespekteret  overbetjent,  som 
nægtede  sin  søn  tilladelse  til  at 
blive  døbt.  Men  „da  jeg  var  12  år, 
vakte  jeg  hans  medlidenhed.  Han 
gav  omsider  sin  tilladelse  og  både 
min  bror  og  jeg  blev  døbt.  Jeg  blev 
snart  efter  ordineret  til  diakon" . 
I  løbet  af  et  år  blev  Bert  imidlertid 
optaget  på  et  militærakademi, 
hvor  kadetterne  deltog  i  den  prote- 
stantiske kirkes  gudstjenester.  Han  mindes,  at  han  i  de 
næste  fem  år  „gled  længere  og  længere  bort"  fra  Jesu 
Kristi  Kirke  af  Sidste  Dages  Hellige. 

Livet  begyndte  at  ændre  sig 

Amanda  var  ikke  medlem  af  kirken,  da  hun  mødte 
Bert,  og  det  var  hun  heller  ikke,  da  de  giftede  sig  et 
par  år  senere.  Bert  var  til  dels  blevet  aktiv  under  sin 
militæruddannelse  i  Californien,  men  han  siger:  „Det 
gik  temmelig  langsomt  for  mig."  Kort  efter  at  de  var 
blevet  gift,  „ændrede  jeg  livsførelse  på  grund  af  min 
kone. 

Vi  blev  gift,  efter  at  jeg  var  blevet  officer  i  luftvåbe- 
net" (Amanda  havde  på  dette  tidspunkt  taget  anden 
del  af  en  eksamen  ved  universitetet  på  Hawaii).  „Vi 


boede  en  tid  i  Californien,  hvorpå  vi  flyttede  til  Kan- 
sas, efter  at  jeg  i  Texas  var  blevet  videreuddannet  ind- 
enfor luftvåbenet.  To  uger  efter,  at  vi  var  ankommet  til 
Kansas,  tror  jeg  at  Herren  har  syntes,  at  det  var  på  tide 
at  Amanda  lærte  noget  om  kirken.  Selv  om  vi  havde 
været  til  nogle  møder,  tog  vi  ikke  kirken  særlig  alvor- 
ligt." 

Bert  blev  sendt  til  Grønland  i  109  dage,  og  eftersom 
ægteparret  ikke  kunne  finde  nogen  lejlighed  i  Kansas, 
boede  Amanda  hos  Berts  fætter  og  hans  kone.  Disse 
slægtninge  var  aktive  kirkemedlemmer,  og  de  og 
stavsmissionærerne  begyndte  at  opfordre  Amanda  til 
at  sætte  sin  dåbsdag  til  den  dag,  hvor  fætterens  8-årige 
datter  skulle  døbes. 

Amanda  var  ulykkelig  over  situationen.  „Jeg  syntes 
ikke  at  de  kunne  vide  om /'eg  var  parat.  Men  de  sagde, 
at  de  vidste  det,  og  at  de  havde  sat  datoen." 

„Jeg  følte  mig  ikke  godt  tilpas  ved  dette,"  siger  Bert, 
som  husker  det  brev,  som  Amanda  sendte  til  ham 
dengang.  „Jeg  følte  mig  lidt  forlegen,  fordi  det  var  min 
kirke."  Men  så  ugen  efter  fik  jeg  endnu  et  brev,  hvori 
der  stod:  Jeg  er  ked  af  det,  men  jeg  ikke  kan  vente 
længere.  Jeg  skal  døbes  på  lørdag.' 

„De  vidste  det  faktisk,"  smiler  Amanda.  „Jeg  var 
parat." 

Efter  Amandas  omvendelse  begyndte  Bert  også  at 
gøre  fremskridt  i  kirken.  Han  blev  ordineret  til  præst, 
derpå  til  ældste,  og  det  varede  ikke  længe,  før  ægte- 
parret DuPont  blev  beseglet  i  templet. 

Men  Bert  havde  stadig  sine  tvivlsspørgsmål.  „Jeg  er 
ikke  bange  for  at  indrømme  det  -  jeg  havde  mine  tvivl 
om  kirken,  og  én  af  dem  var,  om  der  virkelig  fandtes 
en  nutidsprofet."  Bert  fik  dog  med  tiden  et  vidnesbyrd 
om  dette  på  en  meget  personlig  måde  -  fra  Guds 
profet  selv. 

En  opgave  i  Sydamerika 

Med  den  stadige  åndelig  vækst  fulgte  flere  ansvars- 
opgaver i  kirken,  ægteparret  adopterede  to  sønner,  og 
han  avancerede  hurtigt  indenfor  sin  karriere.  Bert,  der 
nu  var  oberst  i  luftvåbenet,  var  kendt  og  respekteret 
for  sin  retskaffenhed,  sin  villighed  til  at  arbejde  og  sine 
evner  til  at  få  arbejdet  udført.  Dette  ry  gjorde  ham  til 
topkanditat  til  en  opgave  i  Montevideo,  Uruguay,  i  be- 


gyndelsen af  1970-erne,  hvor  han  blev  rådgiver  til  det- 
te lands  militærtjeneste.  Han  blev  tilbudt  stillingen, 
men  beslutningen  om,  hvorvidt  han  skulle  sige  ja  eller 
nej,  var  op  til  ham.  „Jeg  kiggede  i  kirkens  adressebog, 
for  at  se  om  kirken  fandtes  der,"  siger  han.  „Der  var  to 
stave,  så  jeg  tænkte:  ,Så  tager  vi  afsted.' "  Så  tog  han 
og  Amanda  til  Washington  D.  C,  hvor  de  fik  et 
6-måneders  lynkursus  i  spansk  og  i  spansk  kultur. 

Men  så  fik  Bert  en  opringning  fra  sin  overordnede. 
„De  sagde:  ,Vi  har  mere  brug  for  dig  i  Bogota,  Colom- 
bia, end  i  Montevideo,  så  vi  ændrer  din  opgave.'  Jeg 
kunne  ikke  se,  at  der  var  nogen  kirke  i  Colombia,  så 
jeg  afslog  tilbudet,  og  de  kunne  ikke  få  mig  til  at 
ændre  min  beslutning. 

Så  en  dag  fik  jeg  en  opringning  fra  én  af  lederne.  Jeg 
forsøgte  at  forklare  ham,  at  jeg  var  medlem  af  kirken, 
og  at  det  var  derfor,  jeg  ikke  ønskede  at  rejse  til  Co- 
lombia. Det  viste  sig,  at  han  var  medlem  af  kirken  og 
seniorpræsident  for  halvfjerdserne  i  sin  stav.  Han  sag- 
de: ,Bror  DuPont,  har  du  overhovedet  tænkt  på,  at  det 
måske  er  Herren,  der  har  et  job  til  dig  i  Colombia?'  Det 
var  første  gang,  at  den  tanke  faldt  mig  ind.  Vi  beslutte- 
de os  til  at  tage  af  sted." 

Da  DuPonts  først  kom  til  Colombia,  opdagede  de,  at 
Herren  virkelig  havde  et  stykke  arbejde  til  dem  -  fak- 
tisk flere  job.  Bert  siger:  „Selv  om  jeg  ikke  syntes  det 
dengang,  så  tror  jeg,  at  vi  blev  sendt  til  Colombia  for  at 
hjælpe  kirken  dér.  Når  kirken  begynder  i  et  nyt  områ- 
de, så  er  de,  som  omvendes,  ikke  bankdirektører  eller 
professorer,  det  er  de  mest  ydmyge  og  fattige  menne- 
sker. Vi  havde  kun  missionærer  fra  USA.  Og  det  var 
ikke  altid,  at  folk  ville  tage  imod  dem.  Jeg  var  lidt  an- 
derledes på  grund  af  min  stilling  i  luftvåbenet,  og  var 
der  for  at  hjælpe  militæret.  Jeg  var  heller  ikke  hvid,  og 
det  var  også  en  hjælp.  Når  missionærerne  fortalte  folk 
noget,  så  ville  de  ikke  tro  på  det,  men  hvis  vi  kom  til 
deres  dør  og  sagde  det  samme,  så  ville  de  høre  på  os." 

„Vi  har  israelittisk  blod  i  os" 

Umiddelbart  efter  at  DuPonts  var  ankommet  til 
Bogota,  blev  Bert  kaldet  til  at  være  rådgiver  i  distrikts- 
præsidentskabet.  Senere  var  han  grenspræsident  i 
Bogota.  Amanda,  der  var  varmt  interesseret  i  sine 
colombianske  søstre,  lærte  sproget  og  blev  kaldet  til 

lederstillinger  i  Hjælpeforeningens  og  Unge  Pigers  or- 
ganisationer. Begge  ægtefæller  var  afholdt  og  respek- 
teret for  deres  pligtopf videnhed  overfor  evangeliet  og 
for  deres  daglige,  kristne  tjenestegerninger. 

En  stor  del  af  deres  tjenestegerninger  havde  noget  at 
gøre  med  at  missionere.  Kirken  var  stadig  under 
udvikling  i  Colombia  for  12  år  siden,  og  den  havde 
brug  for  alle  de  stærke  vidnesbyrd  og  gode  eksempler, 
som  den  kunne  få.  En  hjemvendt  missionær,  som  har 
været  på  mission  i  Colombia,  mindes,  at  familien  Du- 
Pont  var  „et  stort  eksempel  for  de  hellige.  De  viste 
hvad  hjemmelær erarbejde  og  besøgslærerindearbejde  i 
virkeligheden  er,  hvad  familieaftener  er  og  hvad  det 
vil  sige  at  elske  og  tjene  hinanden." 

DuPonts  hjem  var  et  yndet  samlingssted  for  ældster- 
ne  og  søstermissionærerne.  Bert  husker:  „Vi  havde 
somme  tider  60  missionærer  til  middag  på  de  store 
nordamerikanske  helligdage:  påske,  Taksigelsesdag  og 
jul." 

Lige  fra  kirkens  første  tid  i  Colombia  har  herkomsten 
spillet  en  betydelig  rolle  for  DuPonts  bemærkelsesvær- 
dige succes.  Tænk  for  eksempel  på  deres  deltagelse  i 
kirkens  første  ungdomskonference  i  dette  land.  De 
blev  bedt  om  at  sørge  for  hawaiiansk  underholdning, 
hvorfor  de  kørte  i  10  timer  ad  forfærdelige  bjergveje 
for  at  deltage  i  konferencen. 

Da  de  ankom,  blev  Bert  bedt  om  at  tale.  „Da  jeg  kig- 
gede ud  over  denne  forsamling  af  ledere  og  unge,  blev 
jeg  imponeret,  da  jeg  opdagede,  at  de  lignede  folk  på 
Hawaii.  De  lignede  allesammen  mine  slægtninge.  De- 
res indianske  baggrund  passede  sammen  med  hawaii- 
anernes og  polynesernes.  Jeg  besluttede  mig  derfor  til 
at  fortælle  dem  om  Hagoth,  den  nephitiske  skibsbyg- 
ger. Jeg  begyndte  med  at  fortælle  om  ham,  hvorpå  jeg 
sagde,  at  de  havde  stor  lighed  med  mine  onkler  og 
tanter  i  Hawaii.  Vores  slægtskab  med  dem  stammer 
derfra.  Jeg  sagde  til  dem:  ,Når  jeg  siger  hermanos  y 
hermanas  til  jer,  så  mener  jeg  ikke,  at  vi  kun  er  brødre 
og  søstre  i  evangeliet,  men  at  vi  er  blodsbeslægtet  -  vi 
har  israelittisk blod  i  os.'" 

Billedet  af  det  „israelittiske  blod"  virkede  endnu  me- 
re personligt,  da  Bert  og  Amanda  inviterede  hans  for- 
ældre til  at  besøge  dem  i  Bogota.  Derved  påbegyndtes 
noget  nyt. 

„Min  far  var  et  godt  menneske,"  mindes  Bert,  „men 
vi  kunne  ikke  overbevise  ham,  så  han  ville  tilslutte  sig 
kirken  -  selv  om  han  bemærkede  det  lykkelige  familie- 
liv vi  havde,  hver  gang  han  besøgte  os,  og  hvordan 
han  ville  ønske  at  de  andre  børn  havde  det  på  samme 
måde." 

En  sen  aften,  under  forældrenes  besøg,  vågnede 
Bert.  Han  siger:  „Jeg  blev  tilskyndet  til  atter  at  give 
min  far  en  udfordring  til  at  lade  sig  døbe,  selv  om  han 
havde  afslået  mange  gange  før.  Jeg  vækkede  Amanda 
(jeg  rådfører  mig  altid  med  hende,  fordi  hun  har  An- 
den), og  fortalte  hende,  hvad  jeg  følte,  og  hun  sagde: 
,Så  må  du  vel  hellere  gøre  det/  Derfor  gik  jeg  ind  på 


hans  værelse  .  .  .jeg  følte  mig  som  Daniel,  der  gik  ind 
i  løvekulen." 

Bert  vækkede  sin  far,  bar  sit  vidnesbyrd  og  gav  ham 
udfordringen.  Hvad  han  svarede?  „Min  far  lagde  sin 
arm  om  mig,  trykkede  mig  ind  til  sig  og  græd.  Mange 
gange  i  hans  liv  er  der  blevet  skudt  på  ham,  han  var 
blevet  stukket  ned  og  såret  adskillige  gange  som  politi- 
betjent, og  han  har,  så  vidt  jeg  ved,  aldrig  nogen  sinde 
før  udgydt  en  tåre." 

I  løbet  af  et  par  uger  havde  bror  DuPont  fuldt  ud 
accepteret  evangeliet.  „Missionærerne  fra  USA  kunne 
ikke  undervise  ham  på  engelsk,"  forklarer  Bert,  „for 
de  kunne  kun  lektierne  på  spansk.  Så  jeg  måtte  over- 
sætte dem. 

Mine  forældre  gik  i  kirke  sammen  med  os  hver  søn- 
dag, selv  om  de  ikke  forstod,  hvad  der  foregik,  fordi 
alt  foregik  på  spansk.  Men  det  var  tydeligt,  at  min  far 
kunne  føle  noget,  og  jeg  tror,  at  det  var  medlemmernes 
ånd.  Folk  måtte  stå  op  i  lokalet,  den  dag  han  blev 
døbt." 


Et  personligt  vidnesbyrd  om  profeten 


Det  var  først  i  1975,  da  Bert  og  Amanda  var  kommet 
tilbage  til  Hawaii,  at  Berts  vidnesbyrd  om  den  levende 
profet  blev  solidt  bekræftet.  Han  var  blevet  bedt  om  at 
hjælpe  med  til  at  skaffe  sikkerhedsvagter,  da  præsi- 
dent Spencer  W.  Kimball  foretog  et  kort  besøg  i  Bogo- 
ta. Berts  beskrivelse  af  denne  oplevelse  er  et  bevægen- 
de vidnesbyrd  om  profetens  indflydelse: 

„Da  præsident  Kimball  gav  mig  hånden,  var  det  som 
om,  at  jeg  fik  et  elektrisk  stød  i  min  arm.  Han  så  mig 
ind  i  øjnene,  og  da  vidste  jeg.  Vi  var  ret  meget  sammen 
og  det  var  den  mest  vidunderlige  oplevelse. 

Vi  afholdt  familieaftenen  i  missionshjemmet,  og  jeg 
var  den  eneste,  som  ikke  havde  familie  med.  Jeg  satte 
mig  ved  siden  af  præsident  Kimball,  og  han  lagde  sin 
arm  om  mig. 

Derpå  knælede  vi  ned  sammen,  og  missionspræsi- 
denten  bad  præsident  Kimball  om  at  bede  familiebøn- 
nen. Hele  mit  liv  ændredes  i  disse  minutter. 

Jeg  vidste  bare,  at  han  var  en  profet.  Det  blev  den  fuld- 
stændige omvendelse." 

Amanda  mindes  med  et  smil,  at  alt  imens  Bert  var 
sammen  med  præsident  Kimball:  „Gik  det  ikke  så 
godt  derhjemme.  Jeg  havde  været  udsat  for  et  uheld. 
Jeg  var  ikke  kommet  til  skade,  men  vores  bil  var 
ødelagt." 

Bert  tilføjer:  „I  må  forstå,  at  jeg  var  et  menneske, 
som  stilledemkrav  om  at  tingene  var  ordentlige  og 
rene.  Du  rørte  ikke  min  bil,  for  ikke  at  sætte  en  plet  på 
den." 

Amanda  siger,  at  deres  to  sønner,  „Duane  og  Doug, 
sagde:  ,Bare  vent  til  far  kommer  hjem  og  ser  dén  bil!' 
Den  dag  Bert  kom  hjem,  ville  de  ikke  engang  tage  med 
mig  i  lufthavnen  for  at  hente  ham,  så  jeg  tog  afsted 
alene.  Jeg  havde  ikke  haft  tid  til  at  få  bilen  lavet." 

Men  der  var  sket  en  forandring.  „Bert  kom  ud  af 
flyvemaskinen,  og  jeg  syntes,  at  han  så  ud,  som  om 
han  svævede.  Da  han  så  mig,  kunne  han  ikke  tale  om 
andet  end  den  store  oplevelse,  han  havde  haft  sam- 
men med  profeten.  Han  gik  lige  ud  til  bilen,  og  forbi 
den  ødelagte  kofanger,  uden  at  se  den. 

Da  vi  kom  hjem,  kiggede  drengene  frem  bag  gardi- 
nerne. Bert  sagde:  ,OK,  jeg  vidste,  at  der  måtte  være 
sket  noget,  eftersom  drengene  gemte  sig.'  Så  viste  jeg 
ham  den  ødelagte  kofanger.  Han  så  på  den,  vendte  sig 
om  imod  mig,  og  sagde:  ,Mor  dog,  jeg  er  virkelig  glad, 
fordi  du  ikke  kom  noget  til.'  Og  så  gav  han  mig  et  stort 
knus." 

Men  historien  kunne  fortsætte  i  det  uendelige.  Fami- 
lien DuPont  har  åbnet  deres  arme  og  hjem  for  en  lang 
række  plejebørn,  børn  af  dårligt  stillede  colombianske 
venner  og  medhellige,  missionærer  som  ikke  havde  ret 
mange  penge,  som  manglede  selvtillid  og  trængte  til 
hjælp,  og  alle  mulige  andre,  som  har  haft  brug  for  en 
kærlig,  hawaiiansk  hilsen,  Amandas  mad,  som  er  lavet 
med  ekspertise  og  uddelt  med  gavmildhed,  eller  et 
mildt  puf  i  retning  af  sandhed  og  retfærdighed. 

„Vi  elsker  mennesker,"  siger  Amanda,  „  og  evange- 
liet vejleder  os  i,  hvordan  vi  skal  tjene  og  hjælpe  dem, 
hvor  vi  kan."  □ 

IV      yi  arta  Poston  er  født  i  Atlanta, 
1  %/  1  gia  i  USA,  og  tilsluttede  sig  l 
-i_  ▼   ^Lkorps  i  1972.  Fredskorpset  uc 
sender  frivillige  rundt  omkring  i  verden, 
bruge  deres  evner  til  at  hjælpe  andre.  Se 
siger:  „Jeg  gjorde  det,  fordi  jeg  ønskede 
talenter  med  mennesker,  der  var  mindre 
end  jeg  selv."  Martha  studerede  sundhe 
barnepleje,  kost  og  ernæring,  samt  synu 
hun  begyndte  at  hjælpe  mennesker  ude 
maica,  hvor  hun  oprettede  kurser  for  at 
vevilkår.  Hun  blev  dog  hurtigt  efter  forf 
i  Vestafrika. 

Under  sit  arbejde  i  fredskorpset  minde 
hun  længtes  efter  at  forstå  evigheden  og 
Guds  plan.  Hun  havde  en  medfødt  tro  r. 
Fader  i  Himlen.  „Jeg  begyndte  at  få  ånd 
delser,  som  sagde  mig,  at  jeg  skulle  brin 
orden,"  husker  hun.  „Men  hvornår  og  1 
ikke  klar  over." 

Så  Martha  blev  ved  med  at  tjene.  I  sin 
sygdomme,  underviste  hun  landbokvini 
i,  hvordan  de  skulle  gøre  alt  rent  lige  fra 
hvor  termitter  og  bakterier  trives  i  masse 
og  ovne,  som  er  lavet  af  store  oliedunke 
arnestedet,  som  var  opbygget  af  jord  og 
indførte  sengetøj  for  landsbyboerne.  De 
vant  til  at  tørre  deres  vasketøj  på  jorden 

deres  trækuls-strygejern  til  at  dræbe  insekter,  som  sat- 
te sig  i  deres  tøj  og  lagde  æg.  Men  insekter,  som  over- 
levede, formerede  sig  og  inficerede  dem,  der  skulle 
have  tøjet  på,  så  de  blev  syge.  Hun  lærte  dem  også, 
hvordan  de  kunne  koge  og  knække  palmenødder,  så 
de  kunne  lave  smør  af  dem,  at  opbevare  korn  samt  at 
bygge  køleskabe,  uden  is,  af  gamle  oliedunke.  De  blev 
isoleret  med  risposer  fyldt  med  drivvåde  klude,  og 
fungerede  som  primitive  kølebokse,  der  kunne  holde 
sig  kolde  i  flere  dage. 

Alt  imens  Martha  glemte  sig  selv  i  sine  medmenne- 
skers tjeneste,  begyndte  hun  at  blive  åndeligt  vågen. 
Ind  imellem  blev  hun  mismodig,  men  så  tænkte  hun 
på,  hvordan  hun  fornemmede  Guds  nærhed.  „Jeg  sto- 
lede på,  at  hans  ånd  ville  styrke  og  vejlede  mig,"  siger 
hun.  „I  den  periode  havde  jeg  en  drøm,  som  jeg  sene- 
re genkendte,  da  jeg  læste  Mormons  Bog  -  om  jern- 
stangen, der  fører  hen  til  livets  træ.  I  andre  drømme 
blev  jeg  forsikret  om,  at  min  himmelske  Fader  ville 
føre  mig  fra  mørket  ud  i  lyset. 

Jeg  begyndte  at  læse  dagligt  i  Bibelen,  men  jeg  for- 
stod den  ikke,"  siger  hun.  „Jeg  vidste  ikke,  hvad  jeg 
så  skulle  gøre  -  jeg  stolede  blot  på  Herren.  Så  blev  min 
mor  syg,  og  jeg  rejste  tilbage  til  Atlanta  for  at  passe 
hende.  Jeg  blev  ved  med  at  søge  i  skrifterne." 

Mens  Martha  boede  hos  sin  mor,  kom  to  missionæ- 
rer til  deres  dør.  „Vi  kommer  for  at  undervise  jer  i  det 
gengivne  Jesu  Kristi  evangelium,"  sagde  de.  Martha 

TILLID  I  JERES 
ÆGTESKAB 


Christie  H.  Frandsen 

Hvad  er  det,  som  gør  forskellen  i  et  ægte- 
skab?" spurgte  jeg  mig  selv,  mens  jeg  så 
familierne  fra  vores  ward  komme  ind  i 
kirkesalen  til  nadvermødet.  Nogle  var  nygifte  og 
nogle  var  ældre  ægtepar,  der  havde  tilpasset  sig  så 
godt  hinanden  så  godt,  at  de  lignede  hverandre  og 


talte  på  samme  måde.  Men  der  var  også  mange  æg- 
tepar som  min  mand  og  mig  -  med  børn  i  forskelli- 
ge aldre,  et  hus  at  betale  af  på,  og  tillige  fik  deres 
livs  udfordringer  i  karriere  og  kirkekaldelser.  Der 
var  engang,  hvor  jeg  naivt  troede,  at  ethvert  ægte- 
par, der  var  tempelviet,  automatisk  „levede  lykke- 

Herren  forlanger,  at  forældrene  skal  lære  deres  børn 

„.  .  .  læren  om  omvendelse,  tro  på  Kristus, 

den  levende  Guds  Søn,  og  om  dåb  og  den  Helligånds  gave  gennem 

håndspålæggelse,  når  de  er  otte  år  gamle  . . ." 

(Lære  og  pagter  68:25) 


MOLISIS  HVIDE 
SKJORTE 


Paula  J.  Hunt 


Molisi  skyndte  sig  at  flette  sin  kurv  af 
palmeblade  færdig.  Han  stoppede  den 
sidste  ende  ind  og  løb  ned  til  vandet.  Han 
og  de  andre  drenge  samlede  fingota  (skaldyr) 
til  middagsmaden,  mens  det  endnu  var 
lavvande.  Deres  mødre  dampede  dem 
sammen  med  grøntsager  fra  haven. 

Da  Molisi  kom  hjem,  stod  hans  mor  og 
lavede  aftensmad  i  køkkenet,  som  lå  i  et  lille 
skur  adskilt  fra  selve  boligen.  „Her,  mor," 
sagde  han,  og  rakte  hende  de  skaldyr,  han 
havde  med.  „Må  jeg 
gå  nu?" 

„Ja,  men  vær  ikke  for 
længe  væk,  maden  er 
næsten  færdig." 

Molisi  vidste,  at  hans 
mor  troede,  at  han 
ville  gå  i  vandet, 
men  i  daq  havde 
han  noget  vigtigere 
for!  Molisi  skulle 

bruge  penge  til  en  ny,  hvid  skjorte. 
Han  skulle  ordineres  til  diakon  om 
søndagen,  og  han  ville  ære  sit  præstedømme  i 
ved  at  være  passende  klædt.  Hans  far,  Sione  Loni, 
havde  været  missionær  og  havde  været  kendt  på 
De  Tonganesiske  Øer  som  et  meget  trofast  medlem 
af  kirken.  Molisi  ønskede  at  være  som  ham.  Han  vil- 
le gerne  ligne  det  missionærbillede,  som  hans  mor 
havde  af  hans  far. 

Lige  siden  hans  far  var  død,  havde  hans  mor  for- 
sørget familien  ved  at  sælge,  hvad  hun  kunne  høste 
i  haven.  Hun  solgte  også  kopra  (tørret  kokosnød). 
Selv  om  hun  arbejdede  hårdt,  tjente  hun  kun  meget 
lidt,  og  det  kunne  aldrig  slå  til. 

Molisi  måtte  selv  tjene  pengene  til  sin  skjorte.  Han 
ønskede  ikke,  at  hans  mor  skulle  vide  spor  om,  hvor 
meget  den  betød  for  ham  -  hun  havde  bekymringer 
nok  i  forvejen.  Kun  hans  primarylærerinde  og  hans 
bedste  ven,  Latu,  kendte  hans  planer. 

For  nogle  uger  siden  havde  han  sat  talo  (en  rod- 


frugt) i  haven,  et  sted  hvor  hans  mor  ikke  kunne  fin- 
de dem.  Nu  var  de  klar  til  at  komme  på  markedet. 
Hans  primarylærerinde,  søster  Lile,  havde 
sagt,  at  hun  ville  sælge  dem  for  ham,  og  i 
morgen  var  det  markedsdag. 
Han  gravede  rødderne  op  med  rappe 
bevægelser,  vaskede  jorden  af,  pakkede 
dem  ind  i  våde  blade  og  lagde  dem  i  en 
kurv.  Han  samlede  sin  kurvfuld  talo  sammen 
med  måtter  og  kurve,  som  han  havde  flettet 
til  at  sælge,  og  gik,  så  hurtigt  han  kunne, 
hen  til  søster  Lile. 

Hun  skubbede  de  våde  blade  til  side 
og  kiggede  på  rødderne.  „Det  er  de  fine- 
ste talo,  jeg  nogen  sinde  har  set,"  sagde 
hun.  „Jeg  tror,  at  de  bliver  nemme  at 
sælge."  Hun  kiggede  i  de  tomme  kurve. 
„De  her  kurve  er  også  pænt  og  tæt  flet- 
tet. Men  Molisi,"  tilføjede  hun  bedrøvet, 
„de  kan  ikke  indbringe  penge  nok." 

Drengens  hjerte  sank  i  livet  på  ham.  Han 
havde  arbejdet  så  hårdt.  „Hvis  jeg  fanger 
nogle  fisk,  som  vi  også  kan  sælge,  vil  der 
så  være  nok?"  spurgte  han  ivrigt. 
„Det  kan  ikke  give  nok  til  en  færdigsyet 
skjorte,"  sagde  hun,  efter  at  have  tænkt  sig  om  et 
øjeblik.  „Men  jeg  kunne  købe  noget  stof  og  sy  dig 
én." 

„Mange  tak,  søster  Lile,"  sagde  Molisi  taknemme- 
ligt og  skyndte  sig  at  gå.  „Jeg  bringer  fiskene  hen  til 
dig  i  morgen  tidlig." 

På  vejen  hjem  gik  han  ind  til  Latu  og  spurgte,  om 
han  ville  med  ud  og  fiske. 

„Hvad  går  du  nu  og  laver?"  spurgte  hans  mor, 
mens  han  slugte  sin  aftensmad.  „Du  har  været  så 
underlig  i  den  sidste  tid." 

„Latu  og  jeg  skal  ud  og  fiske,"  svarede  han.  „Jeg 
vil  nødig  komme  for  sent." 

„Vi  kunne  godt  bruge  nogle  fisk  til  vores  frokost," 
sagde  moderen  og  smilede  til  ham,  mens  han  spiste 
det  sidste  af  sin  mad.  Hun  var  klar  over  at  han  arbej- 
dede hårdt  for  hjælpe  med  til  at  brødføde  familien. 


„Der  skal  nok  blive  fisk  til 
frokosten,"  lovede  han  hende.  Latu 
var  allerede  ude  på  stranden  da 
Molisi  kom.  Ingen  af  drengene 
havde  hverken  fiskestang  eller  båd,  så 
de  fangede  fiskene  ved  at  spidde  dem  i  det 
lave  vand,  når  der  var  ebbe. 

Latu  sendte  også  fisk  på  markedet.  Han  og 
hans  bror  var  også  med  til  at  forsørge  deres 
familie.  De  lo,  mens  de  arbejdede,  og  de  arbejdede 
hårdt.  Ved  solnedgang  havde  de  kun  fanget  tre 
hohomo  (en  slags  fisk)  hver. 

„Du  kan  få  mine  fisk,"  tilbød  Latu.  „Jeg  kan  fange 
nogle  flere  i  morgen." 

„Nej,"  sagde  Molisi,  „din  familie  har  også  brug  for 
penge." 

De  satte  sig  ned  og  tænkte.  Pludselig  hoppede 
Molisi  op.  „Der  er  fisk  nok,"  sagde  han. 

„Hvordan?"  spurgte  Latu. 

„Der  er  hohomo  nok,  hvis  vi  bare  også 
har  noget  andet,"  sagde  Molisi  til  sin  ven. 
„Der  er  én  ting,  som  min  familie  hellere 
vil  have  end  hohomo,  og  det  er  uo  (hummer) 

„Hvorfor  har  jeg  ikke  tænkt  på  det?"  udbrød 
Latu.  „Lad  os  hente  min  lygte.  Den  får  vi  brug  for, 
hvis  vi  skal  finde  uo  i  mørket." 

Drengene  løb  hjem  til  Latu.  De  lagde  deres  hoho- 
mo\  vand,  så  de  kunne  holde  sig  friske,  og  så  gik  de 
atter  ned  til  stranden.  Det  var  meget  mørkt.  I  lyset 
fra  maama  kasa  kunne  de  se,  at  der  var  mange  uo'er 
som  vimsede  rundt.  De  tog  hummerne  og  passede 
på  ikke  at  blive  bidt  af  de  store  kløer,  og  puttede 
dem  ned  i  deres  flettede  kurve. 

„I  morgen  holder  vi  fest!"  råbte  Latu.  „Det  er  de 
største  uo'er,  jeg  nogensinde  har  set." 

„Der  er  nok,  så  vi  også  kan  give  søster  Lile  en 
kurvfuld,"  sagde  Molisi  glad.  „Det  skal  være  en 
takkegave  fra  mig." 

„Der  er  kun  tre  dage  til  søndag,"  sagde  Latu 
bekymret.  „Har  hun  tid  til  at  sy  dig  en  skjorte?" 

„Det  ved  jeg  ikke.  Men  jeg  ved,  at  hun  vil  gøre 
det,  hvis  hun  kan.  Og  mon  ikke  min  mor  bliver  over- 
rasket, når  jeg  møder  op  i  kirken  i  hvid  skjorte?" 

Tidligt  næste  morgen  gik  Latu  og  Molisi  hen  med 
deres  fisk  og  hummere  til  søster  Lile.  Hun  blev  meget 
glad  for  både  fiskene  og  uo'eme. 

„Der  er  fisk  nok,"  sagde  Molisi.  „Og  skjorten  er 
færdig  til  på  søndag." 

Det  var  som  om,  de  næste  to  dage  aldrig  ville  få 
ende.  Molisi  kunne  næsten  hverken  spise  eller  sove. 
Hans  mor  så  ængsteligt  på  ham,  hun  var  bange  for, 
at  han  var  syg.  Endelig  blev  det  søndag.  Da  Molisi 
tog  sin  nye  skjorte  på,  følte  han  sig  virkelig  som  no- 
get særligt.  Han  vidste,  at  hans  far  ville  have  været 


stolt  af  ham.  Molisi  gik  ud  i  køkkenet.  Hans  mor 
vendte  sig  om,  lige  idet  han  kom  ind  ad  døren. 

„Molisi!  Hvor  har  du  fået  den  skjorte  fra?"  Tårerne 
løb  hende  ned  ad  kinderne,  da  hun  så  ham.  „Du  lig- 
ner din  far." 

Molisi  lo.  „Jeg  har  selv  tjent  pengene  til  stoffet,  og 
søster  Lile  har  syet  skjorten  for  mig." 

Det  var  en  stolt  familie,  der  gik  i  kirke  den  dag. 
Søster  Lile  og  Molisis  mor  strålede,  da  Molisi  omdelte 
nadveren.  Nu  havde  familien  Loni  atter  præstedøm- 
met i  deres  hjem!  □ 


JESU  KRISTI 
SANDE  KIRKE 


Tiden  var  ved  at  være  inde  til  at 
Jesu  Kristi  sande  kirke  skulle  være 
på  jorden  igen.  Jesus  gav  Joseph 
Smith  en  åbenbaring  til  menne- 
skene. Jesus  ønskede  at  menne- 
skene skulle  være  parate  til  hans 
kirke,  så  han  fortalte  dem  mere  om  sit  evangelium. 
Jesus  sagde:  Mormons  Bog  er  sand.  Den  handler 
om  hans  evangelium.  Han  ønsker  at  mennesker  skal 
tro  det,  der  står  skrevet  i  den;  han  døde  så  menne- 
sker, der  har  syndet  kan  omvende  sig  og  komme  i 
Himlen;  mennesker  skal  døbes  og  holde  budene;  de 
skal  ofte  modtage  nadveren  for  at  ihukomme  hans 
ofre  og  for  at  have  hans  Ånd  hos  sig. 

Få  uger  senere  blev  Joseph  Smith  af  Jesus  bedt 
om  at  organisere  hans  kirke.  Joseph  adlød.  Den 
6.  april  1830  holdt  han  et  møde. 

Fem  mænd  deltog  i  mødet  for  at  hjælpe  Joseph. 
Mændene  var  Oliver  Cowdery,  Hyrum  Smith, 
Samuel  Smith,  David  Whitmer  og  Peter  Whitmer. 
De  var  alle  blevet  døbt. 


Andre  kom  for  at  overvære  mødet. 

Mændene  bad  til  vor  himmelske  Fader.  Joseph  or- 
dinerede Oliver  til  ældste  i  kirken.  Oliver  ordinerede 
derefter  Joseph.  Joseph  og  Oliver  velsignede  nad- 
veren. De  gav  den  til  mændene. 

Joseph  og  Oliver  lagde  deres  hænder  på  hovedet 
af  hver  mand  og  bekræftede  dem  som  medlemmer 
af  Jesu  Kristi  Kirke.  De  gav  mændene  Helligåndens 
gave. 

Joseph  og  Oliver  ordinerede  nogle  af  de  andre 
mænd  og  gav  dem  præstedømmet.  Alle  disse  mænd 
var  meget  lykkelige  og  sagde,  at  de  elskede  vor  him- 
melske Fader. 

Jesus  gav  Joseph  Smith  en  åbenbaring  under 
mødet.  Jesus  sagde,  at  Joseph  var  profet,  og  når  en 
profet  taler,  taler  han  for  Jesus.  Kirkens  medlemmer 
bør  lytte  til  profeten  og  adlyde  ham. 

Efter  mødet  blev  mange  mennesker  døbt.  Joseph 
Smiths  mor  og  far  blev  døbt.  Den  6.  april  1830  var 
en  vidunderlig  dag!  Jesu  Kristi  sande  kirke  var  igen 
på  jorden  (se  L&P  19,  20.  21).  □ 

EN  RETFÆR 


Fællestid 


Kong  Benjamin  var  en  retfærdig  leder.  Han  tjente 
sit  folk  og  ønskede  at  holde  budene.  Da  han  blev 
gammel,  samlede  han  sit  folk  ved  templet  og  talte 
til  dem.  Folk  kom  med  deres  familier  og  slog  deres 
telte  op,  så  de  kunne  høre,  hvad  kong  Benjamin 
havde  at  sige  til  dem. 

Der  kom  mange,  mange  mennesker,  og  derfor 
byggede  kong  Benjamin  et  tårn,  hvorfra  han  talte, 
så  flere  mennesker  kunne  høre  ham.  Han  fik  ned- 
skrevet sine  ord,  til  dem  der  boede  for  langt  væk, 
og  udsendte  dem  blandt  folk.  Han  ønskede,  at  alle 
mennesker  skulle  forstå,  hvad  de  selv  kunne  gøre 
for  at  være  lykkelige.  Kong  Benjamin  elskede  sit 
folk.  Han  viste  dem  et  godt  eksempel,  og  de  troede 
hans  ord. 

Du  kan  være  leder  i  vore  dage  og  hjælpe  andre  til 
at  leve  lykkeligt.  Du  vil  måske  aldrig  bygge  et  tårn 
og  tale  derfra,  men  du  kan  lære  at  føre  an  i  din 
familie  og  blandt  dine  venner  ved  at  tjene  dem  i 
retfærdighed. 

Anvisninger 

1 .  Klip  figuren  af  kong  Benjamin,  den  tomme 
skriftrulle,  citaterne  og  tårnet  ud. 

2.  Læs  citaterne  om  kong  Benjamin,  mens  du 
limer  dem  mellem  trinene  på  tårnet.  (Sammenlign 


Lærte  dem  at  holde  Guds 
bud  (se  Mosiah  2:4) 


Udfriede  dem  af  deres 
fjenders  hænder  (se  Mosiah 
2:4) 

Satte  ikke  folk  i  skat,  for  at  de 
skulle  betale  for  hans  arbejde 
(se  Mosiah  2:12) 


2 


Tjente  folk  af  al  sin  magt,  sit 
sind  og  sin  styrke  (se  Mosiah 
2:tlj 


*        m 


Aw 


DIG  LEDER 


aham 


Mosiah  2  og  4).  Klip  en  revne  ved  de  punkterede 
linier  og  sæt  kong  Benjamin  op  i  toppen  af  tårnet, 
ved  at  flette  figuren  ind  mellem  de  to  revner. 

3.  Find  mindst  ti  lærdomme  i  Mosiah  4,  som  kong 
Benjamin  lærte  sit  folk.  Skriv  dem  på  rullen. 
(Billedtekst  på  rullen:  [Se  Mosiah  4]J. 

4.  Skriv  en  liste  over  noget  af  det,  du  kunne  lære 
andre  ved  dit  eksempel. 


IDEER  TIL  FÆLLESTIDEN 

1 .  Anerkend  dem,  som  tjener  jer  i  oprigtighed  - 
blandt  familiens,  kirkens,  skolens  og  samfundets 
ledere.  Børnene  kunne  hver  for  sig  eller  i  fællesskab 
skrive  et  brev,  hvor  de  fortæller,  hvordan  de  forsøg- 
er at  gøre,  som  en  bestemt  leder  har  lært  dem  -  for 
eksempel  til  biskoppen. 


2.  Leg  at  du  eller  børnene  er  leder(e) 
i  et  nyt  land.  Tal  om,  hvilke  regler  og  love 
der  er  brug  for,  for  at  folk  i  et  nyt  land 
kan  være  lykkelige  og  glade. 


Hævdede  ikke,  at  han  var 
bedre  end  andre 
(se  Mosiah  2:26) 


Når  I  tjener  andre,  tjener  I 
Jesus  (se  Mosiah  2: 1 7) 


Arbejdede  sammen  med 
folket  (se  Mosiah  2:14) 


Gjorde  ikke  oprør  mod  Gud 
(se  Mosiah  2:36-39). 

BARE  FOR  SJOV 


FRA  HAVETS  DYB 


Peggie  Gieszel 


Har  du  nogensinde  set  en 
hest,  der  er  så  lille,  at  du  kan 
holde  den  i  din  hånd? 

Der  findes  faktisk  sådanne  dyr. 
Det  er  en  slags  fisk,  som  lever  ude  i 
havet.  Den  kaldes  en  søhest. 

Når  søhesten  svømmer  omkring 
krummer  den  halsen  og  holder  hove- 
det oprejst,  og  så  ligner  den  en  hest, 
men  her  slutter  også  enhver  lighed 
med  en  hest. 

En  søhest  kan  blive  fra  5  til  25  cm 
fra  hoved  til  halespids,  men  de  fleste 
bliver  kun  7  til  10  cm. 

Søhestens  hale  ligner  overhovedet 
ikke  en  hestehale.  Den  bruges  til  at 
krølle  omkring  forskellige  ting,  når 
den  sætter  sig  på  en  koral,  på 
vandplanter  eller  muslingeskaller. 
Den  sidder  ofte  i  timevis  og  hviler  sig 
på  det  samme  sted. 

Søheste  har  mange  forskellige  far- 
ver, som  ændrer  sig  alt  efter  tempe- 
ratur og  baggrund. 

Den  lille  hest  har  ingen  tænder, 
ingen  manke  og  ingen  øjenlåg. 

Noget  andet,  som  er  mærkeligt 
ved  en  søhest,  er,  at  hunnerne  læg- 
ger omkring  200  æg  i  yngletiden,  det 
er  om  foråret  eller  sommeren.  Han- 
nerne bærer  rundt  på  æggene  i  en 
lomme  i  ca  45  dage.  Når  æggene  ud- 
klækkes, bliver  de  småbitte  søheste 
skubbet  op  af  lommen  og  kan  selv 
svømme  rundt.  □ 


Tegn  fra  prik  til  prik  og  se  en  søhest  der  er 
mange  gange  større  end  en  rigtig  søhest. 

Julie  F.  Young 

var  taknemmelig  for  den  ekstra  viden,  hun  fik  ved  den 
første  lektie,  men  hun  havde  ikke  i  sinde  at  tilslutte  sig 
denne  „sande  kirke".  Efter  den  tredie  lektie  begyndte 
hun  at  modtage  svar  på  sine  bønner.  Hun  havde  en 
stærk  følelse  af,  at  hun  var  blevet  ført  til  denne  kirke, 
hvor  hun  ville  finde  mennesker,  som  ville  elske  og 
acceptere  hende. 
Den  1 .  maj  1983  blev  Martha  Poston  døbt .  Hun 


siger:  „Min  sjæl  hungrede  og  min  ånd  tørstede,  men 
Gud  lod  mig  ikke  i  stikken" . 

To  år  senere  blev  Martha  kaldet  til  at  være  tempel- 
missionær  i  templet  i  Atlanta,  hvor  hun  nyder  at  bære 
sit  vidnesbyrd  om,  at  hun  „  har  fundet  Jesus  Kristus, 
og  ved  at  han  lever.  Han  velsigner  dem,  der  vil  åbne 
deres  hjerter  og  lade  ham  komme  ind",  siger  hun, 
□   '■ 


-■-  J't ;:-* :  ."i"-.!-^  '■' 

■  ,!  .-■'■  ■-..;.     -.-■.  ;■■.    .::    - 


24 


ligt  til  deres  dages  ende".  Men  jeg  har  lært  at  indse,  at 
ikke  to  ægteskaber  er  ens.  Overalt  i  kirken  finder  vi 
ægteskaber,  der  rangerer  lige  fra  dem  der  er  overmåde 
tilfredse  til  dem  der  er  opfyldt  af  bitterhed  og  bristede 
illusioner.  I  ægteskabet  er  der  op-  og  nedgangstider  - 
tidspunkter  med  stor  tilfredshed  og  personlig  udvik- 
ling, og  andre  tider  med  skuffelser  og  mangel  på  ud- 
vikling. 

Men  hvad  er  det,  der  gør  et  ægteskab  stærkt?  Svare- 
ne er  lige  så  forskellige  som  de  mennesker,  der  giver 
dem:  Tilbring  en  aften  alene  sammen  om  ugen,  tænk 
altid  på  din  ægtefælle  før  dig  selv,  giv  jer  ind  imellem 
tid  til  at  være  uden  børn  og  ansvar,  gå  aldrig  vrede  i 
seng,  giv  jer  tid  til  at  tale  med  hinanden  hver  aften, 
gift  jer  med  den  rigtige,  vær  den  rette  mand  eller 
hustru. 

Kærlighed,  uselviskhed,  fortsat  gøren-kur,  åben 
kommunikation,  retfærdighed  -  alt  dette  gør  en  for- 
skel i  ægteskabet.  Men  jeg  er  overbevist  om,  at  succes  i 
ægteskabet  begynder  med  tillid. 

I  henhold  til  en  sidste  dages  hellig  ægteskabskonsu- 
lent,  Carlfred  Broderick,  så  ligger  livets  „egentlige  be- 
lønning ...  i  tillidsfulde  og  stabile  forhold.  Sikkerhed 
og  stabilitet,  retskaffenhed  og  indre  fred,  sikkerheden 
om  et  andet  menneskes  forpligtelse  -  giver  altsammen 
dyb  tilfredsstillelse."  (Couples,  New  York:  Simon  and 
Schuster,  1979,  s.  158-59). 

Tillid  er  lige  så  centralt  for  et  lykkeligt  ægteskab, 
som  tro  er  det  for  et  vidnesbyrd.  Det  er  selve  grund- 
laget på  hvilket  det  indbyrdes  forhold  er  bygget.  Hvis 
tilliden  er  stærk  og  solid,  kan  ægteskabet  udvikle  sig 
og  blomstre,  trods  vanskeligheder  og  kriser.  Men  hvis 
tilliden  er  svag  eller  svingende,  vil  ægteskabet  lide 
under  dagliglivets  pres. 

For  rigtigt  at  forstå  vigtigheden  af  tillid  i  ægteskabet, 
er  vi  nødt  til  at  se  på  tilliden  til  os  selv  som  ægtefælle, 
vor  tillid  til  ægtefællen,  vor  tillid  til  ægteskabet  som 
sådan  og  vor  tillid  til  Herren. 

Tilliden  til  os  selv  som  ægtefælle 

Tillid  til  ægteskab  begynder  med  tillid  til  sig  selv.  Fi- 
losoffen Søren  Kirkegård  sagde,  at  enhver,  som  accep- 
terer kristendommen,  må  tage  „troens  spring".  Vi  må 
gøre  et  lignende  „spring",  når  vi  gifter  os  og  forpligter 


26 


os  overfor  et  menneske,  som  vi  kun  har  kendt  kort  tid. 
Dette  troens  spring  ind  i  ægteskabet,  kræver  stor  til- 
lid til  en  selv.  Ægteskabet  er  en  bekræftelse,  både  på 
vores  personlige  værdighed  og  på  vore  muligheder  for 
at  udvikle  os.  Når  vi  aflægger  vore  løfter,  siger  vi  til 
vores  ægtefælle:  „Jeg  ser  det  samme  i  dig,  som  jeg  ser 
i  mig  selv,  et  dejligt  og  elskeligt  menneske.  Jeg  tror,  at 
vi  kan  udvikle  os  sammen  og  få  fælles,  evige  velsignel- 
ser." Erkendelsen,  af  at  der  er  én  som  har  valgt  os  og 
elsker  os,  kan  betyde  meget  for  at  øge  vor  selvagtelse 
og  selvtillid. 


Hvis  vores  gerninger  og  holdninger 
konsekvent  er  ærlige  og  velmenende, 
så  vil  ikke  kun  vores  ægtefælle  være 
tilbøjelig  til  at  have  tillid  til  os,  men  vi 
vil  også  få  større  tillid  til  vores 
ægtefælle. 


I  Lære  og  Pagter  får  vi  at  vide,  at  dersom  vi  udvikler 
kærlighed  til  alle  mennesker  og  pryder  vore  tanker 
med  dyd,  så  vil  vi  få  større  frimodighed:  „Lad  dit 
hjerte  være  fuldt  af  kærlighed  til  alle  mennesker  og 
til  troens  egne,  og  pryd  altid  dine  tanker  med  dyd,  da 
skal  du  have  større  frimodighed  for  Guds  åsyn." 
(L&P  121:45). 

Tillid  til  sin  ægtefælle 

Er  det  ikke  en  stor  velsignelse  at  have  en  trofast  æg- 
tefælle? Er  det  ikke  ødelæggende  for  en  mand  eller  hu- 
stru hele  tiden  at  være  mistænksom  overfor  ægtefæl- 
lens handlinger?  Shakespeare  skildrer  det  så  godt  i  Et 
Vintereventyr.  Ægteskabet  mellem  Leontes  og  Hermio- 
ne,  kongen  og  dronningen  af  Sicilien,  går  i  stykker,  da 
Leontes  ikke  kan  tro  på,  at  hans  kone  er  så  god  og  yn- 


dig,  som  hun  er.  Hvis  han  skal  genoplive  ægteskabet, 
får  han  at  vide,  at  „det  kræver  at  du  vækker  tillid". 
(5.  akt,  3.  scene).  Ægteskabspagten  er  ikke  kun  et  løfte 
om  gensidig  troskab,  men  også  et  løfte  om  gensidig 
tillid  til  denne  troskab. 

Men  tillid  til  ægtefællen  er  andet  og  mere  end  en 
forsikring  om,  at  han  eller  hun  er  moralsk  trofast.  Vi 
må  også  stole  på  hinandens  retskaffenhed,  intelligens, 
evner  og  muligheder.  Manglende  tillid  i  de  små  ting, 
livets  daglige  pligter,  kan  til  sidst  ødelægge  et  ægte- 
skab, lige  så  vel  som  mistro  til  den  andens  trofasthed 
kan  gøre  det.  De  daglige  hakkerier,  stadig  kritik,  be- 
brejdelser og  manglende  støtte,  kan  svække  kærlighe- 
den, indtil  der  ikke  er  mere  tilbage  at  bygge  tilliden  på. 

Jeg  har  haft  mange  oplevelser  i  mit  eget  ægteskab, 
som  har  overbevist  mig  om,  at  ægtepar  er  nødt  til  at 
knytte  indbyrdes  tillidsbånd.  Jeg  har  opdaget,  at  tillid 
til  min  ægtefælle  ikke  kræver,  at  vi  er  enige  om  enhver 
beslutning  -  det  er  simpelthen  urealistisk.  Men  det 
betyder,  at  jeg  har  sikker  tillid  til  hans  indsats  og  gode 
hensigter.  Når  der  så  opstår  vanskeligheder,  så  kan 
kommunikationen  og  kompromisserne  indgås  i  en  god 
og  kærlig  atmosfære.  Tilgivelse  og  tolerance  er  for  os 
begge  blevet  et  vigtigt  udtryk  for  denne  fundamentale 
tillid.  I  sådanne  omgivelser  er  vores  tillid  til  hinanden 
stadig  stor,  trods  fejlbedømmelser  ind  imellem,  vores 
kærlighed  og  forståelse  for  hinanden  er  vokset  og 
vores  ægteskabsbånd  blevet  stærkere.  Den  tillid,  vi  har 
vist  hinanden,  har  resulteret  i  en  rig  høst. 

Tillid  til  ægteskabet  som  sådan 

Ægteskabet  er  en  proces.  Vielsen  er  kun  begyndel- 
sen på  den.  Ægteskabet  er  en  livslang,  fælles  kamp  for 
at  blive  ét.  Det  er  faktisk  ofte  kampen  i  sig  selv,  der 
styrker  vores  enhed  og  knytter  vore  hjerter  sammen. 

En  barndomsoplevelse  har  hjulpet  mig  til  at  forstå, 
hvordan  kampen  kan  styrke  os.  Mine  forældre  op- 
drættede agerhøns.  Mine  søskende  og  jeg  tilbragte 
timer  med  at  se  på  æggene,  når  de  var  ved  at  være 
udruget,  mens  vi  ventede  på  at  se  de  små  fugle  bryde 
ud  af  deres  skaller.  Første  gang  vi  så  æggene  briste, 
syntes  vi,  at  det  var  synd  for  de  små  fugle.  Det  så  ud 
til  at  tage  så  lang  tid  og  at  være  så  svært.  (Vi  vidste  ik- 
ke, at  det  tager  agerhønens  kyllinger  fra  48  til  72  timer 


at  komme  ud  af  deres  skaller).  Vi  var  bange  for,  at  kyl- 
lingerne ikke  havde  kræfter  nok  til  at  klare  opgaven. 

Så  vi  hjalp  dem  en  lille  smule.  Da  kyllingerne  be- 
gyndte at  hakke,  pillede  vi  forsigtigt  små  skaller  af  -  et 
stykke  her  og  et  stykke  der  -  for  at  gøre  det  nemmere 
for  dem.  Vi  jublede,  da  de  første  småunger  kom  ud  af 
deres  skaller!  Men,  oh  rædsel!  Vi  så  at  de  alle  havde 
vanskabte  fødder.  De  døde  i  løbet  af  de  næste  par 
dage,  fordi  de  ikke  kunne  gå  hen  til  deres  føde. 

Vi  var  ulykkelige  -  og  fik  dårlig  samvittighed,  da  vi 
opdagede,  at  vores  hjælpsomhed  var  skyld  i  proble- 
met. Den  tid  og  de  kræfter,  fugleungerne  bruger  på  at 
bryde  igennem  æggeskallen,  styrker  og  udvikler  deres 
ben,  fødder  og  hals,  så  de  er  parate  til  at  gå  og  holde 
balancen,  når  de  omsider  kommer  ud.  Vore  forsøg  på 
at  gøre  det  nemmere  for  agerhønsene  ødelagde  dem. 

Det  samme  er  tilfældet  i  ægteskabet.  Når  vi  møder 
udfordringer  og  vanskeligheder,  og  sammen  arbejder 
på  at  løse  dem,  så  kommer  vi  nærmere  hinanden  og 
bliver  ét.  Hvis  vi  har  tillid  til,  at  ægteskabet  er  en  fore- 
nende proces,  så  kan  vi  se,  at  de  uundgåelige  proble- 
mer og  konflikter,  som  opstår,  er  trædesten  og  ikke 
forhindringer.  Vore  problemer  kan  bringe  os  nærmere 
hinanden  fremfor  at  skille  os. 

Tillid  til  Herren 

Det  „naturlige  menneske",  som  kong  Benjamin  taler 
om,  findes  i  os  allesammen.  (Se  Mosiah  3:19).  På 
grund  af  faldet  er  vi  alle  underlagt  Satans  fristelser.  Jo 
mere  vi  giver  efter  for  disse  fristelser,  jo  mere  „kødeli- 
ge, sanselige  og  djævelske"  bliver  vi.  (Se  Mosiah  16:3). 
Men  gennem  Kristi  forsoning  får  vi  en  chance  for  at 
blive  født  påny  som  hans  åndelige  sønner  og  døtre,  at 
blive  renset  fra  synd  og  modtage  magten  til  evigt  liv  af 
ham.  Uden  hans  forsoning  ville  vi  være  fortabt  for 
evigt.  På  grund  af  den  kan  vi  arve  alt,  hvad  Gud  har. 
Efterhånden  som  vi  lærer  om  forsoningen  og  efter- 
hånden som  vores  tro  på  Frelseren  øges,  oplever  vi 
omvendelsens  rensende  virkning  og  får  Helligåndens 
ledsagelse.  Vores  selvagtelse  stiger. 

I  Mosiah  kapitel  4,  beskriver  kong  Benjamin  den 
forandring,  der  finder  sted  i  os,  når  vi  får  fast  tillid  til 
Frelserens  forsonende  magt.  Så  har  vi  ikke  længere 
tanke  for  at  gøre  hinanden  ondt,  men  ønsker  at  leve  i 

fred.  Vi  vil  behandle  andre  retfærdigt.  Vi  vil  ikke 
overse  vore  familiers  behov.  Vi  vil  lære  vore  børn  at 
„vandre  på  sandhedens  og  dydens  veje  ...  at  elske  og 
tjene  hinanden".  (Se  Mosiah  4:11-15).  Hvilken  bedre 
grundvold  kan  vi  have  end  tillid  og  kærlighed  i  ægte- 
skabet? 

Min  søster  er  et  godt  eksempel  på  dette.  Hun  har 
tolv  børn,  hvilket  i  sig  selv  er  en  enorm  udfordring. 
Dertil  kommer,  at  hendes  mand  har  store  ansvar  i  kir- 
ken og  i  sit  daglige  arbejde,  og  det  betyder  at  han  er 
væk  hjemmefra  mange  timer  hver  dag,  så  hun  må  på- 
tage sig  det  meste  af  omsorgen  for  børnene.  Hun  har 
overlevet  sin  mands  skiftende  stillinger  og  de  dertil 
hørende  flytninger  og  økonomiske  besværligheder, 
som  efter  verdens  standarder  nok  kunne  gøre  en 
kvinde  bitter  og  irriteret  og  hurtig  til  at  give  sin  mand 
skylden  for  ulykkerne.  Men  hun  har  bevaret  sit  gode 
humør  og  sin  optimisme.  Jeg  har  ikke  hørt  en  eneste 
beklagelse  eller  ét  kritisk  ord. 

Hvordan  klarer  du  det?  har  jeg  spurgt  hende.  Hun 
siger,  at  hun  for  længe  siden  har  indset,  at  hendes 
lykke  var  hendes  ansvar,  helt  uafhængig  af  andres 
indsats.  Hun  siger,  at  hun  henter  styrke  i  sit  stadige 
vidnesbyrd  om  Frelseren.  Hun  trækker  på  sin  tro  på 
ham,  og  får  derved  lykke  ud  af  alt  det,  som  livet 
bringer  hende. 


Udvikling  af  tillid 

Hvad  nu,  hvis  vi  opdager,  at  vi  mangler  tillid  i  vort 
ægteskab?  „Jeg  ved,  at  jeg  bør  have  tillid  til  min 
mands  evner  og  dømmekraft, "  var  der  én,  som  sagde, 
„men  det  har  jeg  bare  ikke."  En  anden  siger  måske: 
„Jeg  har  forsøgt  at  have  en  positiv  holdning  til  mit  æg- 
teskab, men  jeg  kan  ikke  gøre  noget  ved  min  irriteren- 
de ægtefælle."  Hvad  kan  man  gøre  for  at  opbygge  den 
manglende  tillid? 


„Tro  er  .  .  .  ikke  at  have  fuldkommen  kundskab  om 
noget,"  sagde  Alma.  „Men  hvis  I  vil  vågne  op  ...  og 
udøve  blot  den  mindste  smule  tro,  ja,  om  I  ikke  kunne 
gøre  andet  end  blot  ønske  at  tro,  lad  da  det  ønske  vokse  i 
jer,  til  I  tror."  (Se  Alma  32:21-27.  Fremhævelse  tilføj- 
et). Disse  ord  viser  os  en  måde,  hvorpå  vi  kan  udvikle 
tro  -  på  os  selv,  på  vores  ægtefælle  og  på  Frelseren.  Vi 
begynder  med  ønsket  om  at  have  tillid.  Så  giver  vi  det- 
te ønske  næring  i  vore  gerninger  og  ord  -  ved  at  vise 
respekt  for  hinanden,  forsøge  at  følge  vores  ægtefælles 
råd  og  beslutninger,  tale  positivt  om  vores  ægtefælle 
overfor  andre  og  ved  at  støtte  hinandens  aktiviteter  og 
interesser.  Inden  længe  vil  det  tillidens  frø,  som  vi  har 
sået,  spire,  gro,  blomstre,  og  bære  det  lykkelige  ægte- 
skabs søde  frugter.  Jeg  ved,  at  det  virker  -  for  jeg  har 
prøvet  det  i  mit  eget  ægteskab. 

Sammen  med  ønsket  om  tillid,  følger  ansvaret  for  at 
fortjene  tillid.  Hvis  vores  gerninger  og  holdninger 
konsekvent  er  ærlige  og  velmenende,  vil  ikke  kun 
vores  ægtefælle  være  tilbøjelig  til  at  have  tillid  til  os, 
men  vi  vil  også  få  øget  selvtillid  og  større  tillid  til  vores 
ægtefælle. 

Jeg  har  lært  at  have  tillid  til  mig  selv  ved  at  have  til- 
lid til  Frelserens  forsoning,  og  ved  at  have  tillid  til  min 
mand  og  vort  ægteskab,  kan  jeg  få  tillid  til  de  løfter, 
som  Herren  giver  os  gennem  sine  profeter.  Som  præsi- 
dent Spencer  W.  Kimball  sagde: 

„Selv  om  det  er  svært  at  være  gift,  og  uharmoniske 
og  desillusionerede  ægteskaber  er  almindeligt,  så  er 
det  muligt  at  opnå  ægte,  varig  lykke,  og  et  ægteskab 
kan  blive  så  lykkeligt,  at  det  overgår  den  menneskelige 
fatteevne.  Det  ligger  indenfor  ethvert  ægtepars  og  et- 
hvert menneskes  rækkevidde  .  .  .  det  er  helt  sikkert  at 
næsten  enhver  god  mand  og  kvinde  kan  opnå  lykke 
og  succes  i  deres  ægteskab,  hvis  bare  de  er  villige  til  at 
betale  prisen."  (Marriage  and  Divorce,  Salt  Lake  City: 
Deseret  Book  Co.,  1976,  s.  16).  □ 

Der  opstår  hundredevis  af  kriser  hver  eneste 
dag.  Vi  hører  om  dem  i  radioen,  ser  dem  på 
tv  og  blandt  vores  venner  og  i  vores  om- 
gangskreds. Det  kan  forekomme  nemt  at  løse  en  krise 
-  især  hvis  det  ikke  er  éns  egen.  Men  når  vi  selv  har 
problemer,  bliver  det  straks  vanskeligere  at  løse  dem. 
Når  jeg  selv  har  kæmpet  med  problemer,  og  når  an- 
dre med  problemer  har  bedt  mig  om  råd,  har  jeg  opda- 
get, at  det  er  en  stor  hjælp  at  forstå  nogle  få,  bestemte 
principper.  Forståelse  af  disse  principper  vil  ikke  gøre 
lidelserne  mindre,  de  vil  heller  ikke  få  problemerne  til 
at  forsvinde,  men  de  vil  styrke  os. 

LYKKE  I  DETTE  LIV 

Det  første  princip,  vi  må  forstå  for  at  overleve  vore 
prøvelser,  er,  at  Herren  ønsker,  at  vi  skal  være  lykkeli- 
ge i  dette  liv  såvel  som  i  livet  herefter.  Under  prøvelses- 
årene i  ørkenen  og  på  havet,  erindrede  Lehi  sine  børn 
om,  at  „Adam  faldt,  for  at  menneskene  kunne  blive  til, 
og  menneskene  er  til  for  at  kunne  nyde  glæde". 
(2Nephi2:25). 

Joseph  Smith,  der  var  igennem  store  prøvelser, 
skrev,  at  „lykke  er  formålet  og  hensigten  med  vort  liv 
og  vil  blive  det  endelige  resultat,  dersom  vi  vandrer  ad 
den  vej,  der  fører  dertil,  og  denne  vej  eller  sti  er  dyd, 
oprigtighed,  trofasthed,  hellighed  og  efterlevelse  af 
alle  Guds  bud  og  befalinger".  (Profeten  Joseph  Smiths 
lærdomme,  s.  306-07). 

Selv  om  vi  i  dette  liv  vil  opleve  sorger,  uretfærdighe- 
der og  lidelser,  så  forventer  Herren  ikke,  at  vi  drager 
passivt  gennem  livet  og  blot  underkaster  os  de  for- 
hold, som  fører  os  i  elendighed.  Vi  må  forstå,  at  evan- 
geliet har  magt  til  at  gøre  os  lykkelige  i  vort  liv  nu  og 
ikke  kun  bagefter. 

VI  SKAL  PRØVES 

Det  andet  begreb,  vi  skal  forstå,  er,  at  prøver  er  et 
vigtigt  led  i  frelsesplanen.  De  er  med  til  at  forberede 
os  til  ophøjelse  i  evigheden.  Ligesom  Josef  i  Egypten, 
Moses,  Job,  Joseph  Smith  og  selv  Frelseren  måtte 
gennemgå  prøver,  således  skal  også  vi  gennemgå  en 
prøve.  Vi  vil  opnå  styrke  og  modenhed  ved  at  overvin- 


de modgang.  (Se  2  Nephi  2:11-29).  Orson  F.  Whitney 
sagde: 

„Ingen  af  de  smerter,  vi  må  lide,  eller  de  prøvelser, 
vi  kommer  ud  for,  vil  være  spildt.  De  bidrager  til  vor 
uddannelse  og  til,  at  vi  udvikler  karakteregenskaber 
som  tålmodighed,  tro,  mod  og  ydmyghed.  Alle  de  li- 
delser og  trængsler  vi  må  udholde,  især  dem  vi  udhol- 
der i  tålmodighed,  vil  opbygge  vores  karakterstyrke, 
rense  vort  hjerte,  udvide  vores  personlighed  og  gøre 
os  milde  og  barmhjertige,  mere  værdige  til  at  kaldes 
Guds  børn  .  .  .  det  er  gennem  sorger  og  lidelser,  prøv- 
elser og  besværligheder,  at  vi  får  den  uddannelse,  som 
vi  er  kommet  her  for  at  få,  og  som  vil  hjælpe  os  til  at 
ligne  vores  Fader  og  Moder  i  Himlen  mere."  (Som  cite- 
ret af  Spencer  W.  Kimball  i  Faith  Precedes  the  Miracle, 
s.  98.  Deseret  Book  Go.,  Salt  Lake  City,  1972). 

Under  en  foredragsrække  for  nogen  tid  siden,  op- 
dagede jeg,  at  én  af  de  andre  foredragsholdere  havde 
overværet  mine  foredrag  om  modgang  i  tre  på  hinan- 
den følgende  dage.  Efter  det  tredie  foredrag,  sagde 
hun  til  mig:  „Det  bekymrer  mig,  at  jeg  aldrig  har  haft 
nogen  virkelig  modgang  eller  prøvelse  i  mit  liv.  Jeg 
bliver  nærmest  rædselsslagen  ved  tanken  om  det." 

Vi  talte  et  øjeblik  om  den  kendsgerning,  at  vi  ikke 
har  nogen  som  helst  kontrol  over,  hvilke  prøvelser  vi 
får,  men  kun  over  hvordan  vi  reagerer  på  dem.  Jeg 
sagde,  at  vi  ikke  behøver  at  opsøge  prøvelser,  vi  vil 
alle  få  vores  del  i  vort  liv.  Og  selv  om  Herren  har  for- 
sikret os  om,  at  han  ikke  vil  kræve  mere  af  os,  end  vi 
kan  klare  (se  1  Korinter  10:13),  så  er  vi  nødt  til  at  være 
forberedt,  ved  at  vinde  forståelse  for  Herrens  plan  og 
ved  at  udvikle  en  tro  som  kan  hjælpe  os  igennem  vore 
kriser. 

Denne  gode  kvinde  vidste  kun  alt  for  lidt  om,  hvor 
hurtigt  hun  ville  blive  udsat  for  en  enorm  prøvelse. 
Kun  få  måneder  efter  stod  hun  og  hendes  mand  ved 
siden  af  en  lille  kiste  med  deres  eneste  søns  afdøde 
legeme. 

Alt  imens  hendes  venner  sørgede  over  den  lilles 
død,  der  uventet  blev  dræbt  ved  en  ulykke  på  gården, 
så  var  det  denne  kvinde  der  trøstede  dem.  Hun  og 
hendes  mand  sørgede,  men  de  gav  hverken  Gud  eller 
andre  skylden  eller  blev  bitre.  De  udviste  tværtimod 
en  rolig  styrke,  som  var  affødt  af  Ånden. 

Sygdom 

rammer  både  den  uskyldige  og  den 

skyldige.  Undertiden  rammes  vi  af 

ulykker  pga.  andre.  Spirituskørere  kan 

påføre  os  ulykke,  voldsmænd  kan 

overfalde  os.  Når  man  bebrejder  Gud 

for  lidelser,  er  det  en  frygtelig 

fejltagelse. 


OVERVIND  KRISER  EFFEKTIVT 

Det  tredie  princip,  vi  må  forstå,  har  noget  at  gøre 
med  denne  kvindes  oplevelse.  Vi  vil  bedre  kunne 
overvinde  vore  kriser,  hvis  vi  opbygger  et  stærkt  og 
sikkert  vidnesbyrd  om  Jesus  Kristus  og  hans  gengivne 
evangelium.  Ældste  Marion  D.  Hanks,  fra  De  Halv- 
fjerds Første  Kvorum,  har  skrevet:  „Vi  vil  ikke  helt 
kunne  undgå  modgang  og  prøvelser,  længsler  og  sorg, 
bedrøvelse  og  vanskeligheder.  Men  ved  tro  og  forståel- 
se og  mod  kan  vi  sandelig  have  ,  fremgang'  i  Herrens 
ånd."  (Message  of  Inspiration,  s.  319.  Deseret  Book  Co., 
Salt  Lake  City,  1957). 

Hvis  vi  har  bygget  vort  vidnesbyrd  på  evangeliets 
klippe,  så  har  vi  sikkerhed  for,  at  vore  kriser  vil  kunne 
hjælpe  os  mere  end  de  vil  hindre  os  i  vor  udvikling. 

FIND  ÅRSAGERNE 

Det  fjerde  princip,  vi  bør  forstå,  er,  at  mange  menne- 
sker lider  unødigt,  fordi  de  ikke  kan  se  den  egentlige 
årsag  til  deres  kriser.  Mange  mennesker  tror  fejlagtigt, 
at  deres  problemer  skyldes  nogle  synder,  som  de  har 
begået.  Andre  giver  Guds  skylden  og  vender  sig  fra 
ham  i  bitterhed.  Vi  må  derfor  finde  frem  til  problemets 
årsag,  før  vi  kan  overvinde  det  rigtigt. 

De  fleste  kriser  kan  placeres  i  én  af  fem  kategorier: 
(1)  naturlig  ulykke,  (2)  sygdom  og  smerter,  (3)  andres 
fejltagelser,  (4)  egen  synd  og  ugudelighed  eller 
(5)  prøvelser,  som  Gud  har  ordineret. 

Vi  kan  ikke  altid  udskille  eller  indentificere  årsagen 
til  vore  kriser.  Men  hvis  vi  vil  indse,  at  vi  måske  har 
fået  dem  af  årsager,  som  vi  ikke  kan  kontrollere,  vil  det 
lette  på  vore  skyldfølelser  og  opmuntre  os  til  at  søge 
hjælp  hos  Gud. 

Mange  af  vore  kriser  skyldes,  at  vi  lever  i  en  verden, 
hvor  der  sker  ulykker,  og  hvor  der  hersker  fysiske 


love.  Det  er  en  forfærdelig  misforståelse  at  tro,  at  alt, 
selv  de  mange  jordskælv,  oversvømmelser,  orkaner, 
tornadoer  eller  andre  naturkatastrofer,  skyldes,  at 
ofrene  har  syndet. 

Enhver  kan  rammes  af  en  ulykke  eller  katastrofe. 
Det  er  en  lige  så  stor  misforståelse  at  give  Guds  skyl- 
den for  al  sygdom,  som  det  er  at  give  ham  skylden  for 
alle  naturkatastrofer.  Det  er  rigtigt,  at  nogle  sygdom- 
me og  ulykker  kan  være  en  følge  af  et  syndigt  levned, 
men  de  fleste  mennesker  bliver  simpelthen  syge,  fordi 
det  jordiske  legeme  er  underlagt  smerter,  sygdomme 
og  død. 

Andre  gange  skyldes  vores  elendighed  andres  hand- 
linger. Vi  kan  komme  i  ulykke  på  grund  af  en  spritbi- 
list, en  kriminel  eller  et  overfald.  Frelseren  sagde,  at 
den  uskyldige  også  vil  blive  ramt  (se  Mattæus  18:6-7), 
men  han  sagde  også,  at  vi  ikke  må  gengælde  det  onde 
(se  Mattæus  5:38-44). 

Vi  må  hellere  gøre  som  Jakobs  søn  Josef.  Selv  om 
han  var  solgt  som  slave  af  sine  misundelige  brødre,  så 
elskede  han  dem  stadig  og  tilgav  dem.  Han  var  parat 
til  at  acceptere  sin  situation  og  fortsætte,  og  mange  år 
efter  forstod  han,  hvordan  den  uret,  der  var  blevet  be- 
gået imod  ham,  hjalp  ham  til  at  fremme  Herrens  hen- 
sigter. Han  forstod  måske  også,  at  et  bittert,  utilgiven- 
de  hjerte  i  sidste  ende  kan  skade  mere  end  den  oprin- 
delige fornærmelse. 

Selv  om  vi  ofte  må  lide  uden  egen  skyld,  så  er  der 
dog  også  tidspunkter,  hvor  den  sorg,  vi  føler,  skyldes 
vore  egne  fejltagelser  og  synder.  Hvis  den  elendighed, 
vi  lider,  skyldes  vore  egne  synder,  så  kan  vi  gøre 
skridt  til  at  genoprette  vores  lykke.  Vi  kan  omvende 
os.  Ræsonnementer,  selvretfærdighed  og  oprør  kan 
være  os  en  midlertidig  lettelse  og  succes,  men  det  kan 
ikke  kurere.  Det  eneste,  der  kan  kurere,  er  at  gå  til 
Kristus  med  et  sønderknust  hjerte  og  en  angergiven 
ånd  og  bede  om  tilgivelse. 

Selv  om  vi  vil  opleve  sorger, 
uretfærdigheder  og  lidelser  i  dette  liv, 

så  forventer  Herren  ikke,  at  vi 

underkaster  os  forhold,  som  fører  os  i 

elendighed. 


DER  ER  HJÆLP  AT  FA 


Det  sidste  begreb  er  måske  det  vigtigste.  Vi  må  er- 
kende, at  der  er  hjælp  at  få,  og  at  vi  er  nødt  til  at  søge 
den.  Der  er  kun  få  af  os,  hvis  overhovedet  nogen,  som 
evner  at  klare  en  alvorlig  krise  uden  hjælp.  Når  vi  står 
i  en  krise,  har  vi  brug  for  at  vide,  at  Herren  vil  styrke 
og  vejlede  os,  dersom  vi  henvender  os  til  ham.  Det  er 
trods  alt  et  af  de  fundamentale  emner  i  skrifterne. 

Jeg  havde  engang  en  oplevelse,  hvor  jeg  lærte,  hvor 
vigtigt  det  er  at  søge  Herrens  hjælp.  Det  var  i  januar 
1952  under  Koreakrigen.  Min  bataljon  havde  affyret 
vores  kanoner  i  mange  timer.  Endelig  fik  vi  en  pause, 
og  vi  lagde  os  ind  i  vores  bunker  og  hvilede  ud.  Det 
varede  ikke  længe,  før  jeg  sov  fast. 

Det  næste  jeg  kan  huske  at  en  kontoror donnans  stod 
bøjet  over  mig,  og  trykkede  et  brev  fra  min  biskop  i 
min  hånd.  Jeg  læste,  at  min  far  var  blevet  opereret  og 
at  hans  underliv  var  fyldt  med  cancer.  Man  regnede 
med,  at  han  kun  havde  to  uger  tilbage  at  leve  i.  Bi- 
skoppen skrev,  at  det  var  blevet  arrangeret  således  at 
jeg  kunne  flyve  hjem  og  han  bad  mig  om  at  kontakte 
Røde  Kors. 

Jeg  tog  brevet  med  hen  til  repræsentanten  for  Røde 
Kors,  som  fik  bekræftet,  at  min  fars  tilstand  var  alvor- 
lig. Men  da  jeg  kontaktede  røde  kors,  var  min  far  død. 
Da  jeg  fik  at  vide,  at  fordi  han  allerede  var  død,  tjente 
det  ikke  noget  nyttigt  formål,  at  jeg  kom  hjem. 

Da  jeg  kom  tilbage  til  min  deling,  var  de  i  gang  med 
endnu  en  skudveksling.  Jeg  var  vred  og  bitter  og  dybt 
såret.  I  min  desperation  gik  jeg  ind  i  en  lille  skov  og 
faldt  på  knæ.  Jeg  bønfaldt  Herren  om  at  hjælpe  mig  af 
med  disse  forfærdelige  følelser.  Et  øjeblik  efter  fyldes 
jeg  med  den  mest  vidunderlige  fred,  jeg  nogensinde 
har  følt.  Den  bredte  sig  gennem  hele  mit  legeme,  og 
jeg  var  overbevist  om,  at  alt  var  vel. 

Denne  oplevelse  var  en  utrolig  hjælp  for  mig  tyve  år 


senere,  da  min  kone  og  jeg  stod  udenfor  en  skadestue, 
i  den  by  hvor  vi  boede.  Vi  ventede  i  timevis  mens  for- 
skellige læger  undersøgte  vores  16-årige  datter.  Hun 
var  kommet  alvorligt  til  skade  efter  en  bilulykke.  Vores 
biskop  og  hans  hustru  var  der  også  sammen  med 
stavspræsidenten  og  hans  hustru. 

En  læge  komme  ud  fra  røntgenafdelingen  og  fortalte 
os  med  bævende  stemme,  at  vores  datters  rygsøjle  var 
alvorligt  skadet,  og  at  hun  aldrig  ville  komme  til  at  gå 
mere.  Min  kone  og  jeg  omfavnede  hinanden,  mens 
hun  græd:  „Nej,  nej,  nej!"  Vore  venner  græd  sammen 
med  os. 

Da  vi  senere  kørte  hjem,  spekulerede  vi  på,  hvordan 
vi  skulle  overbringe  vores  datter  denne  nyhed.  Vi  spe- 
kulerede også  på,  om  det  ville  have  været  bedre  om 
vor  himmelske  Fader  havde  taget  hendes  liv.  Vi  vend- 
te tilbage  til  hospitalet  et  par  timer  efter.  Da  jeg  lænede 
mig  ned  over  min  datter  for  at  forklare  hende  det,  kun- 
ne jeg  ikke  holde  mine  tårer  tilbage. 

Hun  slog  øjnene  op,  slyngede  sine  arme  om  mig  og 
udbrød:  „Du  skal  ikke  græde,  far.  Se  jeg  har  mine 
arme,  jeg  har  mit  hjerte,  jeg  har  min  forstand  og  jeg 
har  hele  evigheden  at  løbe  omkring  i." 

Hvilken  stor  velsignelse  er  det  ikke  at  være  medlem 
af  Kristi  kirke.  Gennem  skrifterne  og  evangeliet  får  vi 
den  indsigt  og  hjælp,  som  vi  har  brug  for  til  at  imø- 
degå vore  kriser.  Vi  har  ledere,  som  kan  støtte  og  vel- 
signe os  følelsesmæssigt,  timeligt  og  åndeligt.  Men  vi 
har  fremfor  alt  vor  himmelske  Fader,  som  trøster  os  og 
giver  os  tryghed  gennem  Helligånden.  Han  elskede  os 
så  meget,  at  han  tillod  sin  enbårne  Søn  at  lide  døden 
for  vore  synder,  for  at  vi  kan  komme  tilbage  til  ham. 
(Se  Johannes  3:14-17).  Vi  kan  trygt  stole  på,  at  Gud  og 
hans  Søn  vil  hjælpe  os.  D 

A.  LaVar  Thornock  er  formand  for  religionsafdelingen  ved 
Brigham  Young  universitetet  på  Hawaii. 

BESØGSLÆRERINDEBUDSKAB 


VOGT 
MINE  LAM ! 


Formål:  At  hjælpe  søstrene  til  at 
indse  nødvendigheden  af  fællesskab. 


Efter  sin  opstandelse  spiste  Frelseren  sammen 
med  sine  apostle  på  Galilæasøens  bredder.  Da 
måltidet  var  ovre,  spurgte  Jesus  Peter:  „Elsker 
du  mig?  "  (Johannes  21 :  15) . 

Tre  gange  spurgte  Frelseren  Peter,  om  han  elskede 
ham.  Og  hver  gang  Peter  erklærede  Jesus  sin  kærlig- 
hed, sagde  Frelseren:  „Vogt  mine  lam"  eller  „vogt 
mine  får".  (Vers  15-17). 

Disse  ord  burde  synke  dybt  i  vore  hjerter.  Ligesom 
Peter  fik  at  vide,  at  han  skulle  „vogte"  Herrens  „får", 
således  har  vi  også  fået  denne  hellige  forpligtelse. 

Barbara  W.  Winder,  som  er  præsidentinde  for 
Hjælpeforeningens  hovedbestyrelse,  fortæller  om  en 
søster,  der  havde  en  veninde,  hvis  mor  var  død.  Denne 
kvinde  vidste  ikke,  hvordan  hun  skulle  hjælpe  sin 
sørgende  veninde,  og  spurgte  Herren,  hvad  hun 
skulle  gøre.  Svaret  lød  da:  „Du  skal  bare  gå  hen  til 
hende." 

Hendes  besøg  trøstede  veninden,  og  de  bad  sam- 
men. Den  sørgende  søster  sagde  senere,  at  hun  vir- 
kelig satte  pris  på  det,  som  hendes  veninde  medbrag- 
te -  den  tiltrængte  fred.  (Generalkonferencen  1984). 

Vi  har  alle  byrder  at  bære.  Nogle  af  os  har  det  svært 
i  familien  eller  stå  overfor  personlige  problemer. 
Andre  har  sygdomme,  handicap  eller  er  økonomisk 
utrygge.  Mange  er  ensomme.  Nogle  føler  sig  over- 
bebyrdede af  de  krav,  som  små  børn  stiller,  og  atter 
andre,  som  ikke  har  mand  og  børn,  synes  måske  at 
deres  liv  er  formålsløst. 

Vi  har  fået  befaling  om  at  „bære  hinandens  byrder, 
så  de  bliver  lette"  (Mosiah  18:8).  Det  kan  faktisk  være 
en  hjælp  til  at  lette  vore  egne  byrder  og  sætte  vore 


prøvelser  i  perspektiv,  når  vi  letter  en  andens  byrde. 

Birgit  og  Jesper  var  knust,  da  det  viste  sig,  at  deres 
førstefødte  var  mongolbarn.  De  begyndte  at  tvivle  på 
en  kærlig  himmelsk  Fader  og  var  bange  for  at  blive 
holdt  udenfor  af  andre,  hvorfor  de  trak  sig  tilbage  fra 
kirken  og  andre  selskabeligheder.  Til  sidst  led  deres 
ægteskab  under  det. 

Birgit  levede  en  dyster  tilværelse,  da  Margrete  flyt- 
tede ind  ved  siden  af  hende.  Lidt  efter  lidt  lykkedes 
det  Margrete,  som  selv  havde  mistet  et  barn  et  par  år 
før,  at  forstå  sin  nabos  sorg.  Hun  hjalp  Birgit  til  at 
opbygge  den  nødvendige  selvtillid,  bryde  ud  af  sin 
fortvivlelse,  blive  fuldt  aktiv  i  kirken  igen,  acceptere 
sin  mand  og  sit  barn  og  vise  dem  kærlighed. 

Når  vi  viser  kærlighed,  vil  vore  evner  til  at  være 
mere  kærlige  øges.  Når  vi  „vogter"  Herrens  „får", 
vil  vi  blive  fyldt  til  overflod  med  fred  og  glæde.  □ 


Forslag  til  besøgslærerinderne 

1.  Tal  om,  hvordan  vi  kan  lære  at  blive  mere  op- 
mærksomme på  andre  menneskers  behov  og  om, 
hvordan  vi  kan  få  tid  til  at  hjælpe  dem. 

2.  Fortæl  om  engang,  hvor  du  var  med  til  at  lette  en 
andens  byrde,  eller  hvor  en  anden  lettede  din  byrde, 
eller  bed  den  søster,  I  besøger,  fortælle  om  en  sådan 
oplevelse.  Hvordan  hjalp  denne  omsorg  alle  involve- 
rede? 


(Se  Familieaften,  Idé-  og  håndbog,  s.  121-125,  131-134,  135-142, 
hvor  der  står  mere  om  emnet) . 

JEG  VIL  VÆRE 

PRÆST 


Jeg  tænkte  ved  mig  selv:  „Hvad  er  en  mormon?" 

Jeg  havde  undersøgt  mange  forskellige  religioner, 

men  dén  havde  jeg  aldrig  hørt  om. 


Robin  K.  Beggs 


Da  jeg  gik  i  gymnasiet,  stod  jeg  stolt  foran  den 
lille  metodistmenighed  og  holdt  en  tale,  som 
jeg  kaldte  „At  leve  op  til  livets  krav."  Efter 
gudstjenesten  kom  kirkens  medlemmer  hen  og  hilste 
på  mig  og  opmuntrede  mig  til  at  studere  teologi.  Da 
jeg  kom  hjem  den  dag,  tænkte  jeg  ved  mig  selv: 
„Måske  burde  jeg  blive  præst." 

Det  var  ikke  første  gang  jeg  talte  til  en  forsamling,  og 
det  blev  heller  ikke  den  sidste.  Min  interesse  for  religi- 
on udvikledes  i  en  tidlig  alder  og  optog  mig  meget,  for- 
di jeg  følte  mig  panikslagen  ved  tanken  om  en  domme- 
dag. Jeg  skrev  følgende  som  indledning  i  en  skoleop- 
gave om  gejstlighed:  „Efter  det  første  år  i  gymnasiet 
begyndte  jeg  at  overveje  at  blive  teolog."  På  det  tids- 
punkt forudså  jeg  adskillige  år  på  universitetet  som 
teologistuderende . 

Jeg  klarede  mig  godt  i  gymnasiet  og  indenfor  sport, 
jeg  spillede  med  på  skolens  fodboldhold.  Jeg  spillede  i 
skoleorkstret  og  blev  valgt  til  elevrådsformand.  Men 
der  skulle  indtræffe  nogle  dramatiske  ændringer  i  mit 
liv.  Følgende  uddrag  fra  min  dagbog  fortæller  min 
historie. 

De  sidste  år  i  gymnasiet.  I  mine  undersøgelser  af  for- 
skellige trossamfund  for  at  lære  mere  om  kristendom, 
har  jeg  opdaget,  at  nogle  kirker  ikke  kræver  ret  lang 
studietid  for  at  blive  præst.  Jeg  har  lige  besøgt  en  bibel- 
skole og  fundet  ud  af,  at  jeg  kan  blive  ordineret  til 
præst  efter  fire  års  studier.  To  år  senere  kan  jeg  få  et 
præstekald  i  egen  kirke.  Jeg  har  besluttet  mig  til  at 
studere  ved  denne  bibelskole  til  næste  år,  når  jeg  har 
taget  min  studentereksamen,  selv  om  det  betyder  at 


jeg  må  opgive  et  stipendium  til  en  anden  læreanstalt. 
Undervisningen  forekommer  mig  interessant,  men  jeg 
synes,  at  der  mangler  noget  i  teologistudiet.  Jeg  synes 
også,  at  jeg  mangler  noget  i  mit  eget  liv.  Hvor  længe 
mon  det  vil  tage  mig  at  få  fred  i  mit  sind? 

Min  studentereksamen  nærmer  sig.  Religion  betyder 
ikke  længere  så  meget  for  mig.  Jeg  er  ikke  helt  sikker 
på,  hvad  jeg  vil.  Inderst  inde  har  jeg  en  slags  samvit- 
tighedsnag. Jeg  bliver  vred  på  mig  selv,  når  jeg  gør  no- 
get forkert.  Men  jeg  nyder  stadig  en  drink  og  en  cigaret 
nu  og  da.  Efter  min  første  drink  var  mine  skolekamme- 
rater mere  nervøse  for,  hvordan  det  ville  påvirke  mit 
fodboldspil  end  mine  mål  med  hensyn  til  religion. 

Planerne  ændres.  Jeg  har  lige  modtaget  mit  stipendi- 
um til  at  spille  fodbold  på  Dodge  City  College,  der  kun 
ligger  et  par  kilometer  fra  mit  hjem.  Jeg  har  ikke  lyst  til 
at  studere  videre  så  tæt  ved  mit  hjem,  men  det  stipen- 
dium kan  hjælpe  mig  til  at  betale  for  mine  videre  studi- 
er. Jeg  har  før  opgivet  et  stipendium  på  grund  af  mine 
planer  om  at  blive  præst.  Men  de  planer  må  vente. 

Sommer.  Jeg  arbejder  på  Dodge  City  fritidscenter  og 
spiller  med  på  det  lokale  baseballhold.  Det  er  ikke  ual- 
mindeligt for  mig  at  arbejde  hele  dagen,  rejse  ud  og 
spille  baseballkamp  om  aftenen,  komme  hjem  klokken 
2  om  natten  og  stå  op  klokken  7  for  at  gå  på  arbejde. 

Hvad  er  der  forkert?  Denne  sommer  har  ikke  været 
helt  almindelig.  Jeg  har  ikke  været  ret  meget  i  kirke. 
Jeg  har  læst  og  skrevet  en  hel  del.  Men  det  er  som  om, 
at  der  mangler  noget  i  min  religion.  Jeg  mangler  måske 
også  selv  noget. 

Bibelen.  Jeg  tænker  stadig  på  at  studere  teologi,  for  så 


37 


kan  jeg  meget  hurtigt  få  et  præsteembede.  Jeg  nævnte 
engang  i  søndagsskolen,  at  vi  er  nødt  til  atter  at  for- 
kynde ud  fra  Bibelen.  Men  en  mand  sagde,  at  præster- 
ne skulle  følge  mere  med  tiden  og  bruge  de  moderne 
udlægninger  af  Bibelen.  Hans  ord  forvirrede  mig,  for 
de  religionsledere  jeg  kender,  har  forskellige  opfattel- 
ser af  Bibelens  betydning  og  dens  plads  i  vor  tid. 

Jeg  begynder  at  studere.  Jeg  beder  somme  tider.  Jeg  har 
et  par  gange  sagt:  „Herre,  vis  mig  vejen,  hvis  der  er 
nogen  vej  for  mig." 

Efter  første  semester.  Mit  første  semester  er  slut,  og  jeg 
er  kvalificeret  til  en  ærespræmie.  I  aftes  lå  jeg  i  min 
seng  og  tænkte  på,  hvor  lidt  tid  jeg  i  grunden  bruger 
på  mine  studier.  Jeg  lo  indvendig  og  tænkte:  „Det  har 
jeg  klaret  alene  uden  Gud." 

En  mormonpige  Jeg  har  mødt  en  mormonpige,  Janet, 
forleden  aften.  Jeg  tænkte  ved  mig  selv:  „Hvad  er  en 
mormon?"  Jeg  har  undersøgt  mange  forskellige  tros- 
samfund, men  det  har  jeg  aldrig  hørt  om. 

Mormons  Bog.  Jeg  har  tilbragt  weekenden  sammen 
med  min  familie.  Jeg  spurgte  min  mor,  om  hun  kendte 
noget  til  mormonerne.  Hun  sagde,  at  der  lå  en  pjece  i 
bogreolen.  Hun  fandt  den  og  en  gammel  bog  i  stift 
bind.  Jeg  er  ved  at  læse  den  -  Mormons  Bog.  Min  mor 
sagde,  at  det  er  en  mormonbibel. 

Jeg  går  ud  med  pigen.  Janet  er  den  første  pige  jeg  er 
kommet  regelmæssigt  sammen  med  indenfor  mindst 
et  halvt  år.  Da  vi  havde  været  ude  sammen  i  aftes, 
kom  vi  til  at  tale  om  religion.  Jeg  fortalte  hende  om  mi- 
ne planer  om  at  blive  præst  og  tilføjede:  „Men  der  er 
noget  galt  med  alle  kirker." 

Hun  svarede  selvsikkert:  „Ikke  med  min!" 

„Selvfølgelig  er  der  det,  fortæl  mig  om  den,"  svare- 
de jeg.  Hun  er  ikke  den  første  pige,  der  har  ønsket,  at 
jeg  skulle  blive  interesseret  i  en  bestemt  kirke.  Men 
hendes  øjne  udstrålede  et  glimt  af  total  renhed. 

Jeg  fortalte  hende,  at  jeg  havde  læst  i  Mormons  Bog, 
og  hun  foreslog,  at  jeg  talte  med  ældsterne.  Jeg  sagde, 
at  det  ville  jeg  gerne  engang. 

Den  følgende  mandag.  Der  skete  det  mest  underlige 
den  aften.  Jeg  arbejder  hver  aften  på  fritidscentret, 

Det  var  som  om, 
et  gardin  blev  trukket 

til  side,  da  jeg  fik 

missionærlektierne. 

I  evangeliet  er  der  mange 

lærdomme,  som  jeg  har 

lært  at  tro  på  gennem 

årene. 


men  da  jeg  ringede  dertil,  sagde  mr  Braddock,  at  han 
ikke  havde  brug  for  mig  den  aften.  Jeg  havde  ikke  lyst 
til  at  læse  lektier,  så  jeg  ringede  til  Janet  og  inviterede 
hende  ud,  og  så  inviterede  hun  mig  hjem  til  sig.  Æld- 
sterne  skulle  komme.  Mødet  var  arrangeret,  før  jeg 
ringede  til  hende,  men  havde  det  været  en  hvilken 
som  helst  anden  mandag,  havde  jeg  helt  sikkert  skul- 
let arbejde. 

Mødet.  Mens  vi  ventede  på  ældsterne  hjemme  hos 
Janet,  sad  jeg  og  tænkte  på,  at  der  nok  kom  to  gamle 
mænd  med  gråt  skæg,  og  måske  med  sorte  hatte,  og 
ringede  på.  Jeg  blev  forbavset,  da  det  viste  sig  at  æld- 
sterne var  unge  mænd  omtrent  på  min  egen  alder.  Det 
var  en  åndelig  oplevelse  for  mig  at  blive  undervist  af 
dem. 

Jeg  bliver  interviewet.  I  aften  har  jeg  været  til  dåbsin- 
terview.  Jeg  medbragte  en  underskrevet  tilladelse  fra 
min  far,  den  skulle  ældsterne  have,  for  at  jeg  kunne 
blive  døbt.  Min  far  har  kendt  nogle  sidste  dages  helli- 
ge. Han  sagde:  „Du  skal  være  missionær,  hvis  du  til- 
slutter sig  deres  kirke."  Jeg  fortalte  distriktslederen,  at 
det  var  som  om,  der  blev  trukket  et  gardin  til  side,  da 
jeg  fik  lektierne,  som  om  jeg  havde  hørt  historien  før. 
I  evangeliet  er  der  mange  lærdomme,  som  jeg  har  lært 
at  tro  på  gennem  årene,  som  for  eksempel  at  vi  har  en 
bogstavelig,  håndgribelig,  himmelsk  Fader,  som 
interesserer  sig  for  os.  Jeg  fik  missionærlektierne  så 
hurtigt,  at  jeg  måtte  afvente  den  dato  der  var  afsat  til 
min  dåb. 

27.  april.  Jeg  blev  døbt  i  aften.  Min  familie  var  med  til 
dåben,  foruden  mange  af  grenens  medlemmer.  Jeg  fik 
den  reneste  fornemmelse,  jeg  nogensinde  har  haft  i 
hele  mit  liv.  Den  kærlige  og  venlige  holdning,  jeg 
mødte  hos  medlemmerne,  er  stadig  noget  af  det,  som 
forbavser  mig  mest  ved  denne  kirke. 

Kun  få  vil  lytte.  Jeg  troede  helt  bestemt,  at  mange  af 
mine  venner  nok  ville  tilslutte  sig  kirken.  De  skulle  ba- 
re lære  om  den,  på  samme  måde  som  jeg  havde  gjort 
det.  Men  sådan  gik  det  ikke.  Jeg  ved,  at  de  fleste  af  mi- 
ne venner  har  stor  respekt  for  mig  på  grund  af  mine 
høje  standarder,  mens  jeg,  ligesom  apostlen  Paulus, 


undrer  mig  således  -  „er  jeg  blevet  jeres  uven  ved  at 
sige  jer  sandheden?"  (Gaiaterne  4:16). 

Nadvermøde,  Min  familie  har  været  med  til  grenens 
nadvermøde  i  dag.  Efter  mødet  var  ældsterne  med  os 
hjemme,  for  at  give  mine  forældre  en  missionærlektie. 
Efter  den  første  lektie  forsøgte  ældste  Johnson  at  træffe 
aftale  om  at  komme  igen  og  undervise  min  familie. 

„Hvad  med  at  gøre  det  med  det  samme?"  spurgte 
min  mor. 

De  fik  også  den  anden  lektie.  Min  far  måtte  så  gå, 
fordi  han  havde  nogle  pligter  at  udføre  på  gården.  Min 
mor  lavede  hurtigt  et  måltid  mad,  og  en  times  tid  efter 
kom  min  far  ind  for  at  spise,  og  de  fik  den  tredie  lek- 
tie. Tre  på  én  aften! 

27.  juli.  I  aften  har  jeg  døbt  min  familie.  Det  er  nu  tre 
måneder  siden,  at  jeg  tilsluttede  mig  kirken.  Omsider 
er  vores  familie  blevet  forenet.  Da  jeg  førte  min  mor  op 
af  vandet,  græd  hun  af  glæde  og  omfavnede  mig.  Vi 
havde  fået  vort  livs  største  velsignelse. 

En  missionærkaldelse.  Jeg  er  så  henrykt!  Da  jeg  kom 
hjem  fra  skole  i  dag,  var  der  brev  fra  Det  Første  Præsi- 
dentskab. Jeg  åbnede  det  hurtigt  og  så,  at  jeg  skulle  til 
Californien.  Jeg  græd  af  glæde.  Jeg  følte  mig  så  ubety- 
delig i  Herrens  øjne,  så  jeg  spurgte:  „Hvorfor  mig?" 
Guds  velsignelser  er  utroligt  store. 

Det  vigtigste.  Mine  første  to  studieår  har  været  meget 
vellykkede,  det,  som  betød  mest,  var,  at  jeg  ville  være 
flyttet  600  km  væk  for  at  komme  til  at  studere  teologi, 
men  mine  planer  ændredes  dog,  og  jeg  fandt  sandhe- 
den kun  få  kilometer  fra  mit  hjem.  Om  en  uge  fra  nu 
af,  tager  jeg  afsted  på  mission  for  at  tjene  Herren.  Og 
så  er  jeg  præst. 

Tempelbesegling.  I  dag  blev  jeg  beseglet  til  min  far  og 
mor  for  tid  og  al  evighed. 

Tempelvielse.  Janet  og  jeg  blev  i  morges  viet  i  templet  i 
Salt  Lake  City.  Jeg  takker  Gud,  fordi  en  ung  pige  efter- 
levede evangeliet  så  fuldt  ud,  at  jeg  opdagede  en  be- 
mærkelsesværdig, tiltrækkende  forskel  mellem  hende 
og  de  andre  unge,  hvilket  førte  mig  til  evangeliet.  Jeg 
har  opfordret  mine  yngre  søskende  til  at  gøre  det  sam- 
me. Evangeliet  virker.  □ 

ISÆR  FOR  UNGE 


SKABELONEN 


Ældste  J.  Thomas  Fyans 

De  Halvfjerds'  Første  Kvorum 


Når  jeg  som  dreng  arbejdede  i  min  fars  smedje, 
fik  jeg  et  stykke  jern  med  tre  huller  i  som  ska- 
belon. Jeg  borede  omhyggeligt  tre  huller  i  de 
mange  stykker  uforarbejdede  jern.  I  min  iver  efter  at 
gøre  min  far  glad,  borede  jeg  hullerne  meget  nøjagtigt. 
Når  han  kom  for  at  se,  hvad  jeg  lavede,  målte  han  hul- 
lerne. Han  så  lidt  underligt  på  mig  og  sagde:  „De  huller 
er  ikke  så  nøjagtige,  som  de  skal  være,  min  dreng.  Vis 
mig,  hvordan  du  laver  dem."  Jeg  tog  et  blankt  stykke 
jern  og  lagde  det  under  et  andet  stykke  jern,  hvor  jeg 
allerede  havde  boret  tre  huller,  og  sørgede  for  at  det  lå 
nøjagtigt  ud  til  kanterne.  Så  sagde  min  far:  „Jeg  ved, 
hvor  problemet  ligger,  min  dreng.  Du  skal  altid  bore 
igennem  den  skabelon,  som  jeg  har  givet  dig." 

Selv  om  jeg  var  nok  som  omhyggelig,  så  ville  huller- 
ne blive  mere  og  mere  unøjagtige,  for  hver  gang  jeg 
benyttede  en  anden  skabelon,  end  den  min  far  oprin- 
deligt gav  mig. 

Frelseren  har  talt  om  en  skabelon,  en  tidløs  skabelon, 
som  er  fremstillet  i  kærlighed,  hvor  der  gives  instruktio- 
ner om,  hvordan  vi  kommer  tilbage  til  vor  Fader  i  Him- 
len. Sagt  med  Frelserens  egne  ord,  siger  han:  „Mor- 
mons Bog  .  . .  indeholder  sandheden  og  Guds  ord,  hvil- 
ket er  mit  ord."  (L&P  19:26-27).  Herren  talte  i  en  direkte 
åbenbaring  til  de  tre  vidner  til  Mormons  Bog  og  sagde: 
„Så  vist  som  Herren,  jeres  Gud,  lever."  (L&P  17:6).  Den- 
ne skabelon,  er  en  gave  fra  en  yderst  kærlig  Fader  i 
Himlen,  gennem  hans  Søn,  Jesus  Kristus,  til  hans  børn, 
for  at  de  kan  vide,  hvordan  de  kommer  tilbage  til  ham. 

De  fysiske  love,  som  f.eks.  tyngdeloven,  vil  altid  væ- 
re de  samme,  men  vi  ændrer  måden  at  definere  dem 
på,  efterhånden  som  videnskaben  lærer  mere  om, 
hvordan  de  virker.  De  åndelige  love  vil  også  altid  være 
de  samme,  og  vi  lever  vort  liv  alt  efter,  hvor  vi  er  nået 
til  i  vor  forståelse  af  disse  sandheder.  Når  vi  læser  eller 
hører  om  en  sandhed  i  Mormons  Bog  eller  andre  ste- 
der, så  vil  det  forhåbentlig  stimulere  vore  tanker  så 
meget,  at  vi  får  et  ønske  om  at  gøre  denne  sandhed  til 

en del  af  vores  levevis.  Med  tiden  vil  vi  kunne  nyde 
den  forjættede  frugt,  der  beskrives  i  Alma  32,  og  for- 
nemme Guds  kærlighed.  Vi  vil  da  have  lært  et  sandt 
princip  at  kende,  og  det  er  blevet  en  del  af  os. 

Hvis  vi  har  ændret  vores  livsførelse,  så  den  svarer  til 
skabelonen,  så  vil  vi  høste  de  velsignelser,  Lære  og 
Pagter  omtaler,  og  som  er  uigenkaldelig  fastsat.  (Se 
L&P  130:20-21).  Folk  kan  forsøge  at  skrive  deres  egne 
adfærdsregler,  men  skabelonen,  med  dens  evige  love 
og  de  efterfølgende  velsignelser,  vil  altid  forblive  de 
samme.  Indtil  vi  har  indrettet  os  efter  disse  evige  sand- 
heder, vil  vi  høste  problemer,  ligesom  vi  gør,  når  vi 
ignorerer  de  fysiske  love  ved  ikke  at  spise  eller  sove. 

Jeg  lover  jer,  at  I  vil  lære  noget,  hver  gang  I  studerer 
Mormons  Bog,  og  det  vil  formodentlig  direkte  vedrøre 
den  udfordring,  I  står  overfor  netop  i  dét  øjeblik.  Jeg 
opfordrer  jer  til  at  åbne  jeres  sind  og  hjerte.  Lad  Ånden 
tale  til  jer  og  undervisejer.  Frelseren  kom  til  verden  af 
nøjagtigt  den  samme  grund,  som  vi  er  her,  nemlig  for 
at  lære.  Han  lærte  og  sejrede,  på  samme  måde  som  vi 
gør,  linie  på  linie  og  bud  på  bud.  Og  vi  har  fået  hans 
evangelium  i  vidnet  om  ham:  Mormons  Bog.  □ 

Når  vi  læser  eller  hører  om  en 
sandhed  i  Mormons  Bog  eller 
andre  steder,  så  vil  det 

II  det  varme,  tropiske  Rio  de  Janeiro  i  Brasilien  var 
det  helt  usædvanligt,  at  det  regnede  koldt  denne 
lørdag  morgen.  Men  det  slukkede  ikke  den  åndelige 
gnist  hos  de  unge.  De  kom  fra  deres  forskellige  ward 
trods  regnen.  „Hvem  vinder  i  denne  måned?"  spurgte 
de  sig  selv  ved  ankomsten  til  Niteroi,  hvor  Rio  de  Janei- 
ro staven  holdt  superlørdag.  De  var  kommet  halvvejs 
igennem  årets  konkurrencer  mellem  wardene,  og 
holdene  stod  stadig  lige  i  kappestriden. 

Den  kolde  luft  fyldtes  med  forventninger  og  spæn- 
ding, efterhånden  som  dagens  aktiviteter  tog  sin 
begyndelse.  Da  alle  havde  sat  sig  i  hold,  bød  seminar- 
koordinatoren, Ramiro  Martins,  de  unge  velkommen  til 
aktiviteten.  Han  mindede  dem  drillende  og  med  et 
blink  i  øjet  om  æsken  med  brasilianernes  yndlingscho- 
kolade,  som  ventede  konkurrencevinderne.  Derpå  op- 
fordrede han  dem  alvorligt  til  at  føre  en  kristen  levevis 
og  være  tro  mod  Herren.  „Ungdommen  er  Israels  håb," 
sagde  han,  mens  han  så  ind  i  de  unges  mørkebrune 
øjne.  „I  er  Guds  børn,  og  der  er  et  stort  formål  med,  at  I 
er  her.  Lad  os  i  dag  begynde  med  en  beslutning  om  at 
leve,  som  vi  skal."  Og  derpå  begyndte  konkurrencerne. 

Seminarprogrammet  for  1988  var  Det  Gamle  Testa- 
mente, og  derfor  havde  hvert  ward  et  hold,  der  var  op- 
kaldt efter  én  af  Israels  tolv  stammer.  De  unge  forene- 
de deres  personlige  talenter,  ligesom  stammerne  gjorde 
det,  i  håb  om  at  vinde.  Fonseca  ward  var  Judas  stam- 
me, Niteroi  ward  var  Josefs  stamme  og  Alcantara  ward 
var  Manasse.  Barro  Vermelho  ward  var  opkaldt  efter 
Efraim,  Sao  Goncalo  var  Levis  stamme  og  Friburgo  var 
opkaldt  efter  Benjamin.  Holdene  fik  point  efter,  hvor 
mange  runder  de  vandt,  efter  antallet  af  deltagere  som 
havde  medbragt  deres  standardværker,  efter  antallet 
af  ikke-medlemmer,  som  var  til  stede,  og  efter  tilstede- 
værelse. 

Spillepladen  til  spillet  at  „sænke  slagskibe"  der  var 
dagens  første  konkurrence  blev  fremvist  ved  hjælp  af 
en  overhead-projector.  Der  lå  ti  skibe  skjult  på  skær- 
men, og  efter  tilstrækkelig  mange  pletskud  ville  et  skib 
synke.  For  hvert  rigtigt  svar  på  et  spørgsmål  fra  skrif- 
ten, skiftedes  holdene  til  at  finde  et  skib.  Spillet  blev  til 
en  konkurrence  i  og  med,  at  holdene  skiftedes  til  at 
finde  og  sænke  slagskibe.  Det  endte  med,  at  det  blev 
Judas  stamme,  der  ved  forenede  anstrengelser  havde 
sænket  flest  skibe  og  dermed  vundet  konkurrencen. 


Dernæst  afholdtes  en  skriftstedskonkurrence,  for  at 
prøve  seminarelevernes  evne  til  hurtigt  at  finde  det  rig- 
tige svar  i  Det  Gamle  Testamente.  Der  blev  afholdt  indi- 
viduelle og  hold-konkurrencer  og  ekstra  omgange  for 
venner,  der  ikke  var  medlemmer,  for  at  træne  deres  vi- 
den om  skrifterne.  Det  viste  sig,  at  Josefs  stamme  var 
eksperter  i  dette,  og  de  vandt  både  den  individuelle 
konkurrence  og  holdkonkurrencen.  De  mange  timer, 
hvor  seminarklasserne  trofast  havde  øvet  sig,  gav  nu 
bonus. 

„Jeg  elsker  at  gå  til  seminar,  fordi  jeg  dér  får  en 
chance  for  at  lære  mere  om  skrifterne,"  sagde  Sergio 
Teixeira  Simoes,  som  var  leder  af  det  vindende  hold. 
Patricia  Ribeiro  Amim,  som  var  den  stolte  vinder  af  den 
individuelle  konkurrence,  fortalte  ivrigt  om  hemmelig- 
heden ved  sin  succes:  Regelmæssig  tilstedeværelse  i 
klassen  samt  træning  ved  hjælp  af  skriftstedsjagter  i 
familien. 

„De  unge  øver  sig  ved  forskellige  aktiviteter  til  de 
månedlige  superlørdage,"  sagde  Iclea  Couto  Megre, 
som  er  seminarlærer  i  Niteroi  ward.  „De  sætter  sig  nye 
mål  hver  måned  for  at  kunne  klare  sig  i  konkurrencen, 
og  alle  de  mål  de  når,  giver  dem  et  samlet  pointtal  ved 
årets  afslutning,"  sagde  hun.  Til  aktiviteten  i  maj  må- 
ned lærte  de  unge,  hvordan  de  skal  benytte  slægtsbi- 
blioteket.  Hvert  hold  udfordredes  til,  ved  næste  aktivitet 
at  medbringe  100  navne,  som  der  kunne  gøres  tempel- 
arbejde  for.  Judas  stamme  tog  udfordringen  op  og  for- 
doblede antallet,  således  at  de  medbragte  200  navne  til 
aktiviteten.  Derved  fik  de  tilstrækkelig  mange  point  til 

at  blive  nummer  et,  og  de  kunne  hjemføre  månedens 
gevinst. 

Eftersom  kun  fire  procent  af  befolkningen  i  Rio  de  Ja- 
neiro er  medlemmer  af  kirken,  har  de  unge  mange  mu- 
ligheder for  at  fortælle  andre  om  evangeliet.  Det  giver 
ekstra  mange  point  at  medbringe  venner  til  superlør- 
dagene. Christiane  Cardoso  fra  Fonseca  ward  holder 
meget  af  at  bringe  venner  med  til  aktiviteterne.  „Jeg 
føler  mig  godt  tilpas  ved  at  fortælle  andre  om  evangeli- 
et," sagde  hun,  hvis  smilende  ansigt  og  smukke  øjne  er 
indrammet  af  mørkebrune  krøller. 

Sergios  skolekammerater  spørger  ham  ofte  om  hans 
religion,  fordi  de  ved,  at  hans  standarder  er  anderledes 
end  deres.  „Jeg  besvarer  deres  spørgsmål  og  fortæller 
dem,  hvad  jeg  tror  på,"  sagde  Sergio  med  en  overbevis- 
ende stemme,  der  afspejler  hans  stærke  vidnesbyrd. 
„Jeg  inviterer  dem  med  i  kirke  om  søndagen  og  til  ak- 
tiviteterne. Nogle  kommer,  og  andre  gør  det  ikke,"  si- 
ger han  og  trækker  på  skuldrene.  Lige  siden  sin  dåb  for 
to  et  halvt  år  siden,  har  Sergio  hjulpet  missionærerne 
med  at  undervise  og  døbe  tre  af  hans  venner. 

Efter  en  tilfredsstillende  frokost,  som  tilberedes  af 
Unge  Mænd  og  Unge  Piger,  kan  de  unge  enten  dyrke 
sport  om  eftermiddagen  eller  deltage  i  et  bal  senere  på 
aftenen.  Alle  spiller  volleyball  og  basketball,  men  brasi- 
lianernes yndlingssport  er  fodbold.  Det  holdsamarbej- 
de, som  finder  sted  under  skriftstedsjagterne,  ses  også 
på  fodboldbanen,  når  de  unge  får  bolden  til  at  rulle 
ned  ad  banen  for  at  score  mål.  Når  dagens  aktiviteter 
er  slut,  tager  de  unge  hjem  -  somme  tider  med  ømme 


muskler,  men  altid  med  en  fornyet  ånd  og  ved  forvent- 
ninger til  den  næste  superlørdag. 

„Hovedformålet  med  de  unges  aktiviteter  er  at  hjæl- 
pe dem  til  et  fællesskab  og  at  vise  dem,  at  der  er  andre, 
som  har  det  samme  mål  som  de  selv,"  sagde  Ramiro.  En 
af  af  de  bedste  aktiviteter  er  den  årlige  ungdomskonfe- 
rence, som  afholdes  under  det  brasilianske  karneval, 
og  som  modstykke  til  karnevallet.  Karnevallet  er  en 
fest,  der  varer  i  fire  dage  og  afholdes  i  en  atmosfære, 
der  nok  ikke  er  den  allerbedste. 

Kirkens  unge  tager  ud  til  en  nærliggende  gård  eller 
by,  hvor  der  kun  er  lidt  karneval  eller  slet  intet.  De  fire 
dage  er  optaget  med  sport,  lege,  dans  og  opbyggende 
møder.  „Ungdomskonferencen  er  et  godt  alternativ  til 
karnevallet,"  sagde  Carlos  Eduardo  Pas.  „Jeg  møder 
nye  venner  og  kommer  hjem  som  et  bedre  menneske." 

Som  afslapning  spiller  de  unge  spil,  som  er  evangelie- 
orienterede  og  dyrker  sport.  Familieaftenerne  og  søn- 
dagens møder  skaber  en  ånd,  som  forener  de  unge. 
Nogle  siger,  at  vidnesbyrdmødet  ved  konferencens  af- 
slutning er  det  bedste  ved  det  hele.  „Der  er  unge,  som 
her  bærer  vidnesbyrd  for  første  gang  i  deres  liv,"  sagde 
Iclea.  „Der  er  også  ikke-medlemmer,  der  har  været  med 
til  konferencen,  og  bærer  deres  vidnesbyrd,"  sagde 
hun. 


De  unge  i  Rio  de  Janeiro  opbygger  og  styrker  deres 
vidnesbyrd  under  kirkens  aktiviteter,  og  det  hjælper 
dem  til  at  modstå  det  pres,  de  føler  fra  deres  familie  og 
venner,  som  ikke  er  medlemmer.  „Det  er  lettere  for  mig 
at  gøre,  hvad  jeg  skal,  når  mit  vidnesbyrd  føles  stærkt, 
sagde  Sergio  Barbosa. 


Seminaraktiviteterne 
opbygger  og  styrker 
vidnesbyrdene  hos  de 
unge  i  Brasilien 


Det  er  på  grund  af  deres  stærke  vidnesbyrd,  at  de 
unge  kan  arbejde  hen  imod  deres  mål  om  at  blive 
bedre  medlemmer  af  kirken. 

På  dette  sted  er  der  unge  mænd  og  piger,  hvis  vid- 
nesbyrd er  lige  så  stærke  og  varme  som  middagssolen  i 
Rio  de  Janeiro,  □ 

Da  nadveren  var  uddelt,  tog  min  bror,  Robert, 
en  blyant  og  et  stykke  papir  og  begyndte  at 
tegne.  Jeg  var  bekymret  for  Robert,  en  1 6-års 
præst  som  skulle  være  vokset  fra  den  slags  ting.  Jeg 
kiggede  på  min  mors  ansigt.  Hun  var  rolig  og  fattet 
som  altid.  Hun  ignorerede  hans  opførsel  i  kirken.  „Jeg 
vil  hellere  have,  at  han  kommer  med  i  kirken  og  sidder 
og  tegner,  end  at  han  bliver  derhjemme,"  sagde  hun 
engang  til  mig.  „Det  ændrer  sig  med  tiden." 

Hun  og  jeg  vidste,  at  Robert  hellere  ville  have  været 
oppe  i  bjergene  denne  morgen  og  vågnet  op  i  en  kold 
sovepose.  Hvis  vi  havde  ladet  ham  blive  hjemme,  var 
han  taget  på  tur  med  sin  trofaste  hund,  Juno.  „Jeg  får 
mere  ud  af  at  være  oppe  i  bjergene,  end  jeg  nogensin- 
de har  fået  ud  af  at  sidde  indelukket  til  et  dumt  møde," 
råbte  han  engang  til  min  far. 

„Vi  er  ikke  desto  mindre  en  familie,  der  går  i  kirke," 
sagde  far  mildt.  „Og  du  hører  med  til  familien,  så 
længe  du  bor  her,  og  derfor  går  du  med  os  i  kirke." 

Jeg  stirrede  på  Roberts  hænder.  Det  var  unge,  grove 
hænder,  som  var  vant  til  at  hugge  brænde  og  afbarke 
træ,  binde  knuder  og  grave  render  omkring  teltet. 
Hans  negle  var  flækkede  og  snavsede.  Han  lignede  én, 
der  hørte  til  i  bjergene  og  ikke  i  en  kirke. 

Somme  tider  syntes  jeg  godt,  at  jeg  forstod  ham.  Han 
ville  tilbede  Gud  derude,  hvor  han  sagde,  at  Gud  i  vir- 
keligheden er.  Han  havde  aldrig  læst  Mormons  Bog. 
Han  sagde  vittigheder  i  søndagsskoleklassen.  Og  jeg 
tror  ikke,  at  han  nogensinde  har  hørt,  hvad  der  blev 
sagt  til  nadvermøderne. 

Robert  blev  ved  med  at  tegne,  og  jeg  betragtede 
hans  tegning,  hvad  jeg  ikke  burde.  Jeg  havde  forsøgt 
at  koncentrere  mig  om  den  søster,  der  talte.  Hun  talte 
om  sin  søn,  der  netop  var  vendt  hjem  fra  sin  mission. 


„De  fleste  af  jer  kendte  Brian,  før  han  tog  afsted  på 
mission,"  sagde  hun.  „I  husker,  at  han  gerne  ville  være 
sig  selv.  Han  ville  hellere  drage  op  i  bjergene  med  sin 
hund  end  gå  i  kirke." 

Jeg  rettede  mig  op  i  sædet  og  spærrede  øjnene  op. 
Jeg  ville  ønske,  at  Robert  ville  lytte  i  stedet  for  at  sidde 
der  med  sine  dumme  tegninger. 

„Han  var  sommetider  væk  i  dagevis  -  hvor  han  gik 
rundt  i  bjergene  sammen  med  sin  hund,"  fortsatte  hun. 
„Vi,  som  blev  derhjemme,  nøjedes  med  at  bede  Gud 
beskytte  ham,  hvor  han  end  var." 

Jeg  tænkte  i  dét  øjeblik,  at  Robert  nok  ikke  burde  lyt- 
te, fordi  det  kunne  måske  give  ham  nogle  ideer,  men 
jeg  lagde  mærke  til,  at  han  holdt  sine  hænder  i  ro.  Han 
lyttede!  Nu  bad  jeg  kun  til,  at  han  ikke  ville  bemærke 
det  forkerte  budskab,  som  moderen  talte  om,  og  der- 
efter gå  rundt  med  sin  hund  i  flere  dage. 

„Brian  har  altid  ønsket  at  tilbede  Gud  på  sin  egen 
facon,"  sagde  hans  mor. 

Jeg  så  på  Robert.  Han  lyttede  ganske  rigtigt.  Jeg  var 
ikke  sikker  på,  at  det  var  så  godt.  Men  moderen  fortsat- 
te. Hendes  dreng  forandrede  sig.  Han  tog  på  mission. 
Det  var  et  mirakel. 

Robert  har  nok  ment,  at  han  havde  hørt  det  før,  for 
han  begyndte  at  tegne  igen.  Og  så  var  det  den  hjem- 
vendte missionærs  tur  til  at  tale. 

„Jeg  ville  ikke  være  som  alle  de  andre  og  tage  på 
mission,"  sagde  han,  „jeg  var  anderledes,  og  jeg  men- 
te, at  jeg  godt  kunne  klare  mig  uden  kirken.  Jeg  syntes, 
at  det  ville  være  dejligt  at  slippe  for  at  gå  til  møder  og  i 
stedet  for  tage  på  tur  op  i  bjergene  i  nogle  dage.  Mine 
forældre  vidste  ikke  altid,  hvor  jeg  var.  Jeg  ved,  at  jeg 
gav  dem  en  masse  bekymringer." 

Robert  så  ikke  på  missionæren. 

„Men  så  kom  den  tid,  hvor  mine  venner  tog  på  missi- 
on, og  jeg  måtte  bestemme  mig,"  fortsatte  missionær- 
en. „Det  var  et  af  de  vanskeligste  tidspunkter  i  mit  liv. 
Jeg  havde  aldrig  læst  Mormons  Bog." 

En  af  mine  venner,  som  skulle  på  mission,  sagde  til 
mig:  Man  regner  selvfølgelig  med,  at  du  tager  på  missi- 
on, men  ingen  vil  tvinge  dig.  Du  skal  bare  give  det  en 
chance.  Læs  Mormons  Bog.  Hvis  du  derefter  ikke  øn- 
sker at  tage  afsted,  så  har  du  i  det  mindste  givet  det  en 
chance. 

„Naja,  I  ved  allesammen,  hvordan  det  endte." 

Wardets  medlemmer  lo.  Selv  Robert  smilede. 

„Men  jeg  vil  gerne  fortælle  jer,  hvordan  det  gik  til," 
sagde  missionæren.  „Jeg  sagde,  godt  jeg  tager  et  par 
uger  ud  i  naturen  sammen  med  min  hund  og  læser 
Mormons  Bog. 

Min  ven  kørte  min  hund  og  mig  ud  i  ørkenen,  der 
var  100  km  til  den  nærmeste  vej.  Han  efterlod  os  uden 
noget  som  helst  andet  end  en  smule  mad  og  lidt  ud- 
styr, så  vi  kunne  overleve.  Jeg  bad  ham  om  at  hente  os 
det  samme  sted  to  uger  senere." 

Jeg  tænkte,  at  Robert  også  ville  elske  at  være  to  uger 
i  naturen  midt  under  terminsprøven  i  skolen,  skønt  jeg 
ikke  kunne  forestille  mig  ham  tage  Mormons  Bog  med 
sig. 

„Jeg  læste  bogen  igennem  på  to  dage,  så  vidste  jeg, 
at  den  var  sand.  Jeg  vidste,  at  jeg  ønskede  at  tage  på 
mission.  Jeg  vidste,  at  jeg  ønskede  at  fortælle  verden, 
at  Gud  stadig  er  interesseret,  og  at  han  har  skænket  os 
denne  bog  som  vejledning.  Nu  var  jeg  parat.  Men  dér 
stod  jeg  -  100  km  fra  civilisationen,  og  min  ven  ville 
ikke  hente  mig  før  tolv  dage  senere. 

Nå,  jeg  satte  mig  på  en  sten  og  tænkte  over,  hvad 
jeg  skulle  gøre.  Der  var  virkelig  intet  formål  med,  at  jeg 
skulle  blive  der  længere.  Så  jeg  besluttede  mig  til  at  gå 
hjem.  Jeg  vidste,  i  hvilken  retning  jeg  skulle  gå.  Jeg 
vidste,  hvor  langt  der  var  ud  til  landevejen.  Når  jeg  nu 
ser  tilbage,  kan  jeg  se,  hvor  tosset  det  var.  Jeg  troede, 
at  jeg  kunne  nå  ud  til  vejen  på  et  par  dage,  hvis  jeg 
efterlod  det  meste  af  min  mad  og  mit  lejrudstyr  og 
hentede  det  senere  med  en  lastbil.  Så  jeg  tog  afsted 
den  næste  morgen. 

Jeg  gik  afsted  iført  jakke  og  med  et  par  æbler  i  lom- 
men, min  lommekniv  og  nogle  tændstikker.  Jeg  starte- 
de i  et  hurtigt  tempo,  og  havde  formodentlig  gået  næ- 


sten 30  km  ved  middagstid.  Men  så  begyndte  det  at 
regne. 

Det  var  ikke  almindeligt  regnvejr.  Det  var  nærmest 
en  oversvømmelse.  Vandet  faldt  i  stride  strømme  rundt 
omkring  mig,  så  jeg  ikke  kunne  se,  hvor  jeg  var  og  ikke 
vidste  hvor  jeg  skulle  gå.  Min  hund  og  jeg  blev  sjaskvå- 
de i  løbet  af  et  øjeblik,  og  efterhånden  som  dagen  gik 
på  hæld,  begyndte  vi  at  ryste  af  kulde.  Jeg  krøb  sam- 
men i  min  jakke  og  blev  overvældet  af  frygt.  Hvad  skul- 
le jeg  gøre? 

Jeg  har  hørt  tilstrækkeligt  om  legemsafkøling,  hvor- 
ved legemet  bliver  alt  for  afkølet,  til  at  jeg  vidste,  at  jeg 
måtte  se  at  komme  i  læ  for  regnen.  Det  var  i  februar 
måned  og  om  aftenen  ville  regnen  blive  til  isslag.  Jeg 
var  nødt  til  at  blive  tør,  men  jeg  var  alt  for  langt  væk 
fra  mit  telt  til  at  jeg  kunne  nå  tilbage.  Til  alt  held  fandt 
jeg  netop  i  det  øjeblik  læ  i  en  klippespalte.  Jeg  kravlede 
ind,  og  der  var  lige  netop  plads  til  mig.  Min  hund,  som 
var  våd  og  rystede  af  kulde,  stod  udenfor  og  logrede 
med  halen. 

Jeg  ville  vente  dér,  til  regnen  holdt  op,  og  det  føltes 
som  om,  jeg  opholdt  mig  dér  i  timevis.  Vi  kunne  be- 
stemt ikke  blive  der  i  dén  regn.  Jeg  måtte  bevæge  mig 
for  at  holde  blodet  i  cirkulation,  men  udenfor  styrtede 
regnen  stadig  ned.  Hvad  skulle  jeg  gøre? 

Jeg  tror,  at  det  var  første  gang  i  mit  liv,  at  jeg  virkelig 
talte  til  Gud.  Jeg  talte  med  ham,  på  en  måde  som  jeg 
aldrig  før  havde  gjort.  Jeg  sagde  til  ham,  at  min  hund 
og  jeg  ville  være  i  stor  fare,  hvis  vi  ikke  kunne  nå  at 
blive  tørre,  inden  vandet  frøs  til  is,  og  dersom  regnen 
ville  vare  ved  i  flere  dage  kunne  vi  heller  ikke  finde 
mad  eller  lave  bål. 

Jeg  sagde  til  vor  himmelske  Fader,  at  jeg  nu  vidste, 
at  Mormons  Bog  er  sand,  og  at  jeg  ville  tage  på  mission 
og  bede  andre  om  at  læse  den,  så  de  kunne  få  den 
samme  bekræftelse. 

Jeg  holdt  en  pause  i  min  bønkaldelse  og  lyttede.  Jeg 
troede  vist  nok,  at  han  ville  standse  regnen,  men  det 
fortsatte  med  at  regne  i  stride  strømme. 

Jeg  har  aldrig  før  bedt  så  indtrængende,  som  jeg 
gjorde  i  dette  øjeblik.  Pludselig  fik  jeg  den  tanke,  at 
Herren  ville  gøre  sin  del,  dersom  jeg  blot  ville  gå  uden 
for  og  fortsætte.  Han  ville  måske  give  mig  styrke  til  at 
modstå  kulden,  men  jeg  måtte  se  at  komme  ud  og 
bevæge  mig  fremad. 

I  samme  øjeblik  som  jeg  forlod  klippespalten,  følte 
jeg  fred.  Min  hund  og  jeg  gik  vel  100  meter  i  silende 
regn.  Jeg  gik  bort  fra  klipperne  og  ud  i  det  åbne  land- 
skab. Mine  sko,  mit  tøj,  mine  tændstikker  -  alt  var  driv- 
ende vådt,  og  det  regnede  stadig  i  stride  strømme. 

Alt  imensjeg  gik  og  bad  indvendig  for  at  få  styrke  og 
om  at  kende  formålet  med  dette,  brød  der  pludselig  et 
blødt  lys  frem  ovenover  mig.  Jeg  så  mig  omkring.  Det 
regnede  ikke  længere! 

Jeg  stod  stille  og  kiggede  på  de  blå  bjerge.  Regnen 
var  kun  holdt  op  i  det  store  område,  hvor  jeg  gik.  I  ud- 
kanten af  den  cirkel  jeg  var  omgivet  af,  var  det  stadig 
mørkt  og  regnfuldt,  det  lignede  et  gråt  slør.  Jeg  kunne 
ikke  tro  det.  Lyset  skinnede  så  blidt  omkring  mig.  Jeg 
mærkede  varmen,  følte  at  jeg  blev  tør  og  frit  kunne  gå 
ude  i  ødemarken." 

Der  var  musestille  i  kirkesalen.  Det  var  som  om,  jeg 
slet  ikke  befandt  mig  i  kirken,  men  var  sammen  med 
missionæren  ude  i  de  blå  bjerge,  hvor  det  regnede. 
Robert  havde  den  samme  følelse. 

Jeg  kunne  høre  mig  selv  trække  vejret  og  mit  hjerte 
slå.  Papiret  med  Roberts  tegning  faldt  på  gulvet.  Robert 
rykkede  sig  nærmere  vores  mor,  og  hun  lagde  armen 
om  ham.  Det  var  som  om,  vi  befandt  os  i  vores  egen 
lyscirkel,  mens  vi  sad  dér  til  nadvermødet.  □ 


Et  blidt,  beroligende  lys  nåede 
mig,  og  jeg  følte  mig  varm  og 
tør,  selv  om  jeg  var  blevet 
gennemblød  af  regnen,  som 
nu  omgav  mig  som  et  gråt  slør. 

det  skete  i  de  dage,  at 


X^     v     * 


due.  Og  der  lød  en  røst  fra 


■;■/,  ■.■■:::^: 


Himlene:  „Du  er  min  Søn,  den 


elskede,  i  dig  har  jeg  velbehag. 


(Markus  1:9-11) 

